D'ar 1-añ Pardaezlid - Eurliddouee L savet hervez deved an eil holleskebbod sakr\nD'ar 1-añ Pardaezlid - Eurliddouee L savet hervez deved an eil holleskebbod sakr\nXI-vet Deiz an-Aotrou en amzer blaen\nXI-vet Deiz an-Aotrou en amzer blaen 20\nDa Eurlid al lennadenn LENNADENN GENTAÑ Diouzh levr ar v/Varnerien 4-1-24 Debora ha Barak En deizioù-hont\nX-vet sizhun en amzer blaen 4\nXI-vet sizhun en amzer blaen\nD'ar 1-añ Pardaezlid\nGant lidkan Mari, ant,\n0 welout an engroezioù tud-se en devoe Jezuz truez outo, rak skuizh e oant ha mantret evel deñved hep mesaer.\nEvel-henn emañ Rouantelezh Doue, evel un den en deus taolet had en douar, hag e tiwan an had hag e kresk, hep gouzout dezhañ penaos.\nHa sed ur vaouez, ur bec'herez eus kêr, a gemeras ul lestr alabastr leun a. c'hwez-vat, en ur ouelañ e krogas da cIh1ebiañ.treid Jezuz gant he daeroù, hag e poke dezho, hag e skuilhe warno louzoù c’hwez-vat.\nAotrou Doue, c'hwi nerzh ar re a esper ennoc'h, selaouit gant madelezh ouzh hor pedennoù : pa ne c'hell sempladurezh an den marvel ober hepdoc'h netra santel, roit dimp bepred ho kras d'hor skoazellañ, ma c’hellimp heuliañ. ervat ho kourc’hemennoù, ha plijout deoc'h dre hor bolontez vat hag hon oberoù. Dre hon Aotrou ...\nDiouzh levr ar v/Barnerien 2, 6 --- 3, 4 Un dremmsell war amzer ar Varnerien\nKaset en devoa Josoua an dud, hag e oa aet mibien Israel pep hini d’e hêrezh, da berc'hennañ ar vro. 7\nHag o devoa servijet an dud an Aotrou holl zeizioù Josoua hag holl zeizioù ar gozhidi o devoe hiroc'h deizioù war-lerc'h Josoua, hag\no devoa gwelet holl oberoù an Aotrou, ar marzhioù en devoa graet evit Israel. 8 Hag e oa marvet Josoua, mab Noun, servijer an Aotrou, oadet a gant dek vloaz. 9\nHag e voe beziet e tiriad e hêrezh, e Tamnatsare, war venez Efraim, ouzh hanternoz menez Gaas. 10 Hag an holl rummad-se a voe dastumet gant o hendadoù, hag e savas ur rummad all war o lerc'h; ar re-mañ n’anavezent ket an Aotrou, nag an oberoù en devoa graet evit Israel.\nHag e reas mibien Israel an droug ouzh daoulagad an Aotrou, hag e servijjont Baal, 12 hag e tilezjont an Aotrou, Doue o zadoù, en devoa o zennet eus bro-Egipt, hag ez ejont war-lerc'h doueoù all, doueoù ar pobloù a oa en-dro dezho, hag e stoujont dirazo, o hegasiñ an Aotrou. 13 Hag e tilezent an Aotrou hag e servijent Baal hag Astarot. 14\nHag e tommas kounnar an Aotrou ouzh Israel, hag o lakas e dorn skraperien : skrapet ha gwerzhet e vezent ganto etre daouarn o enebourien diwar-dro ; n’hellent ken derc'hel dirak o enebourien. 15 Dre-holl ma-z aent, dorn an Aotrou a veze warno evit o gwalleur, evel m’en devoa lavaret an Aotrou, evel m’en devoa touet an Aotrou dezho, hag enkrez o devoe meurbet.\nHag e savas an Aotrou barnerien d’o salviñ eus dorn o skraperien. 17 Ouzh ar varnerien avat ne selaouent ket, met gastaouiñ a raent war-lerc'h doueoù all, hag e stouent dirazo, hag e tistroent buan eus an hent ma kerzhe warnañ o hendadoù, o devoa sentet ouzh gourc'hemennoù an Aotrou : ne raent ket kement-all. 18 Pa save an Aotrou dezho barnerien, e veze an Aotrou gant ar varnerien hag o salve eus dorn o enebourien, holl zeizioù ar varnerien, rak truez en devoa an Aotrou ouzh o hirvoudoù dirak o mac'homerien, o bourevien. 19 Pa varve ar varnerien, ez adkrogent gwashoc'h eget o zadoù da vont war-lerc'h doueoù all, d’o servijout, da stouiñ dirazo, hep dilezel o oberoù hag o doareoù aheurtet. 302\nHag e tommas kounnar an Aotrou ouzh Israel hag e lavaras : « Peogwir he deus torret ar Bobl-mañ va Emglev, an hini am boa gourc'hemennet d’o zadoù, ha n’o deus ket sentet ouzh va mouezh, 21\nme, kennebeut, ne ziberc'hennin nikun a dirazo eus ar pobloù en devoa lezet Josoua a-raok mervel. 22 Evel-se e vo amprouet ganto Israel : ha mirout a raint hent an Aotrou en ur gerzhout gantañ, evel ma reas o hendadoù, pe nann ? »\nHag en devoa lezet an Aotrou ar pobloù-se hep o diberc'hennañ re vuan, hep o lakaat e dorn Josoua.\nSed amañ ar pobloù a lezas an Aotrou evit amprouiñ drezo an Israeliz: an holl re anezho n’o devoa ket anavezet brezelioù Kanaan,\nha se evit kenteliañ rummoù mibien Israel, evit deskiñ dezho brezelekaat, ar re n’o devoa ket bet diagent un tamm kentel :\npemp satrap ar Pelishtiz, an holl g/Kanaaniz, Sidoniz ha Hiviz a oa o chom war venez al Liban, adalek menez Baalhermon betek Emat.\nAr re-se a oa evit amprouiñ drezo Israel, da c'houzout hag-eñ e sentfent ouzh gourc'hemennoù an Aotrou, en devoa kemennet d’o zadoù dre v/Moizez.\nPEBEILGANENN S 105(106), 40a.41a, 44; Brn 2, 16\nP/ Neuze e flammas kounnar an Aotrou enep e Bobl ; o droukreiñ a reas etre daouarn ar baganed ; * Sellout a rae gant truez ouzh o anken pa gleve o garmadennoù.\nU/ Hag e savas an Aotrou barnerien d’o salviñ eus dorn o skraperien * Sellout ...\nEus .Kelennskrid sant Kiprianus eskob ha merzher,\nwar Bedenn an Aotrou\n(Nn.4-6 CSEL 3,268-270)\nEus ur galon izelek e tle dont ar beden\nAr re a bed a zle bezañ en o c’homzoù hag en o goulennoù a-unan gant ur spered a emreizherezh, a barfeted, a zoujañs. Soñjomp emaomp dindan selloù Doue. Dav eo plijout da\nzaoulagad an Aotrou Doue dre emzalc’h ar c'horf ha doare ar vouezh. Merk an dud divergont ez eo ober trouz ha krial ; er c'hontrol, dereout a ra ouzh un den savet-mat pediñ gant\ndereadegezh ha parfeted. Ha neuze, an Aotrou en e gentelioù\nen deus gourc'hemennet deomp pediñ er sekred, e\nlec’hioù kuzhet ha distro, zoken er c’hambroù ; klotañ\na ra kement-se eus ar gwellañ gant ar feiz, dre ma ouzomp emañ Doue e pep lec'h, hag e klev hag e wel ac'hanomp, hag e tizh gant leunder e veurdez an traoù kuzh ha disgwel zoken, evel ma-z eo skrivet : Me, emezañ, a zo un Doue tost, ha n'eo ket un Doue pell, Mar bez kuzhet un den e lec’hioù kuzh, daoust ha n' hen gwelin ket ? Daoust ha ne leunian ket an neñv hag an douar ? Ha c'hoazh : e pep lec'h emañ daoulagad Doue o parañ war an dud vat ha war an dud fall.\nHa p'en em vodomp a-gevret gant hor breudeur, ha pa lidomp misterioù Doue a-unan gant beleg Doue, e tleomp kaout soñj ouzh an doujañs hag ouzh an urzh vat, ha n'eo ket teurel dibreder en aer, hor pedennoù, gant komzoù difurlu, na tatouilhat evel ur vilin-avel ur goulenn hag a zle bezañ erbedet ouzh Doue gant parfeted ; rak n'eo ket selaou ar vouezh eo a ra Doue, met ar galon ; n'en deus ezhomm ebet da vezañ galvet gant kriadennoù, pa wel zoken ar soñjoù, evel ma lavar ha m'henn diskouez hon Aotrou e-unan : Perak e soñjit drouk en ho kalonoù, hag en ul lec’h all: Hag e ouezo an holl Ilizoù ez eo me an hini a furch el lounezhi hag er galon.\nAnna, e levr kentañ ar Rouaned, hag a arouezie an Iliz, a daol evezh da heuliañ ar stumm-se da bediñ ; rak n'eo ket en ur huchal e rae he goulenn, met sioul ha dilorc’h e pede, e diabarzh he c'halon. Komz a rae gant ur bedenn guzh, met gant ur feiz anat. Komz a rae, n'eo ket gant he mouezh, met gant he c'halon dre ma ouie e oa evel-se e oa e kleve Doue ; hag e resevas, e gwirionez, ar pezh a c'houlenne, dre ma c’houlennas gant feiz. Setu ar pezh a lavar ar Skritur-Sakr : Komz a rae en he c'halon, he muzelloù a fiñve, met he mouezh na gleved ket ; hag an Aotrou a selaouas anezhi. Heñvel a lennomp er salmoù : Komzit en ho kalonoù, ha war ho kweleoù soñjit gant glac’har. Dre Yermia, ivez e ro ar Spered Santel an hevelep alioù, hag e tiskler :Gant skiant eo dleet deoc'h an azeuliñ, Aotrou. 304\nVa breudeur karet, an hini a vez oc'h azeuliñ, eo arabat dezhañ disoñjal penaos e pedas en Templ ar publikan gant ar Farizian : ar publikan ne oa ket savet e zaoulagad hep doujañs ebet, nag e zaouarn gant divergontiz, war-zu an neñv ; skeiñ. a rae war boull e galon, hag ec'h anzave e bec’hedoù klozet en e greiz, hag e c’houlenne ouzh Doue reiñ sikour dezhañ dre druez, tra m'en em gavas ar Farizian, mat evel ma oa. Setu perak an hini a veritas bezañ kentoc'h santelaet eo an hini a bedas er stumm-se, ha n'en devoa ket lakaet esper e silvidigezh er fiziañs en e zinammded e-unan, pa n'eus den ebet divlam. Met pediñ a rae gant izelegezh en ur anzav e bec’hedoù, hag an Hini a bardon d'an dud izel a galon a selaouas e bedenn.\nP/ Sonjomp ervat e peseurt stumm e tleomp bezañ dirak Doue ha dirak an Aelez, * Hag en em zalc'homp evit kanañ en doare ma kengano hor spered gant hor mouezh.\nU/ Ret eo deomp gouzout n'eo ket gant hir-gomzoù, met gant glanded ar galon ha glac’har an daeroù e vezomp selaouet. * Hag en em zalc'homp ...\nMEULGAN, C'hwi Doue a veulomp 568\nGant lidkan Zakaria, ant.\nKas a reas Jezuz an daouzek abostol da visioniñ, en ur gemenn dezho kement-mañ : It etrezek deñved kollet ti Israel.\nHeñvel eo Rouantelezh an Neñvoù ouzh ur c’hreunenn sezo a zo an hini vihanañ eus an holl hadoù ; met pa vez badet e sav hag e teu da vezañ brasoc'h eget an holl louzeier all.\nDistaolet eo dezhi he fec’hedoù niverus, o vezañ m'he deus karet kalz ; hogen an hini a bardoner nebeut dezhañ a gar nebeut ivez.\nEil Deiz-lid 305\nAotrou Doue, c’hwi nerzh ar re a esper ennoc’h, selaouit gant madelezh ouzh hor pedennoù : pa ne c’hell sempladurezh an den marvel ober hepdoc’h netra santel, roit dimp bepred ho kras d'hor skoazellañ ma c'hellimp heuliañ ervat ho kourc’hemennoù ha plijout deoc’h dre hor bolontez vat hag hon oberoù. Dre hon Aotrou ..\nGant lidkan Mari, antonenn\nWar hoc’h hent embannit Aviel ar rouantelezh : resevet hoc’h eus evit netra, roit evit netra.\nHa gant e-leizh a barabolennoù e prezege Jezuz ar Gomz. Met d'e ziskibien , pa oant en o fart, e tisplege pep tra.\nLavarout a reas Jezuz d'ar vaouez : da feiz he deus da salvet ; kae e peoc'h.\nDiouzh levr ar v/Varnerien 4-1-24\nHag ez adkrogas mibien Israel d’ober an droug ouzh daoulagad an Aotrou, Ehoud o vezañ marv.\nHag o gwerzhañ a reas an Aotrou e dorn Iabin, roue Kanaan, a rene en Asor. Penngadour e lu a oa Sisera, hag a oa o chom e Haroset ha Goim.\nHag e c'harmas mibien Israel etrezek an Aotrou, rak nav c'hant karr houarnet en devoa, hag e vac'home mibien Israel garv, abaoe ugent vloaz. 306\nDebora, ur vaouez profedez, gwreg, Lapidot a varne Israel d’ar mare-se. 5 En he c'hoazez e veze dindan Palmezenn Debora, etre Rama ha Betel, war venez Efraim; hag e pigne daveti mibien Israel evit bezañ barnet. 6 Hag e kasas gervel Barak, mab Abinoam, eus Kedes Neftali, hag e lavaras dezhañ : « Un urzh en deus roet an Aotrou, Doue Israel : Kae da strollañ (soudarded) war venez Tabor ; ganit dek mil den eus mibien Neftali hag eus mibien Zaboulon. 7 Hag e sachin davedout, war-zu froud Kishon penngadour lu Iabin, e girri hag e dolpad, hag e lakaat a rin ez torn ». 8 Hag e lavaras dezhi Barak : « Mar kerzhez ganin, e kerzhin ; mar ne gerzhez ket ganin, ne gerzhin ket ». 9 Hag hi da lavarout : « Kerzhout a rin ganit, met ne vo ket glorius evidout an hent a ri, rak e dorn ur vaouez e werzho an Aotrou, Sisera ».\nHag e savas Debora evit mont gant Barak da g/Kades. 10 Hag e c'halvas Barak Zaboulon ha Neftali da Gedes, hag e pignas war e roudoù dek mil soudard, hag e pignas gantañ Debora.\n11 Haber, ar C'heniad, a oa dispartiet eus Kaïn, eus mibien Hobab, breur-kaer Moizez, hag en devoa stennet e deltenn betek Dervenn Saananim, e-kichen Kades.\nHag e voe roet keloù da Sisera e pigne Barak, mab Abinoam, da venez Tabor. 13 Hag ec'h engalvas Sisera e holl girri, nav c'hant karr houarnet, hag an holl dud en devoa, eus Haroset -ha Goim da froud Kishon.\nHag e lavaras Debora da v/Barak : « Sav ! rak hiziv e lakaio an Aotrou Sisera ez torn : emañ an Aotrou o kerzhout ez raok ! » Hag e tiskennas Barak eus menez Tabor, dek mil den war e lerc'h. 15 Hag e spontas an Aotrou Sisera, e holl girri hag e holl gamp, gant barvenn ar c'hleze, dirak Barak hag e tiskennas Sisera diwar e garr, hag e tec'has war droad. 16 Ha Barak a redas war-lerc'h ar c'hirri ha war-lerc'h ar c'hamp, betek Haroset ha Goim ; Eil Deiz-lid 307\nhag e kouezhas holl gamp Sisera dindan barvenn ar c'hleze; ne vanas hini ebet.\nSisera a oa tec'het war e dreid betek tinell Yael, gwreg Haber, ar C'heniad, rak peoc'h e oa etre Iabin, roue Asor, ha ti Haber, ar Kina.\nHag e teuas er-maez Yael a-ziarbenn da Sisera, hag e lavaras dezhañ: « Deus tre, aotrou, deus tre du-mañ hep aon ! ». Hag ez eas ganti en he zinell, hag e c'holeiñ a reas-hi gant ur pallenn. 19 Hag e lavaras dezhi : « Ro din da evañ, mar plij, ur banne dour rak sec'hed am eus ! ». Hag hi da zigeriñ ur sac'had-ler laezh, da reiñ da evañ dezhañ ha d’e c'holeiñ. 20 Hag e lavaras dezhi : « Chom war dreuzoù an dinell, ha ma c'hoarvez d’unan bennak dont ha d’az koulennata en ur lavarout : Hag amañ, n’eus den ? e lavari : Nann ! ». 21Hag e kemeras Yael, gwreg Haber, ur piked tinell hag e lakas un horzh en he dorn, hag ez eas davetañ goustadik, hag e sankas ar piked en e ividig hag e fichas anezhañ en douar : hemañ, morgousket ha divi, a varvas. 22Hag e teuas Barak, war-lerc'h Sisera. Hag ez eas er-maez Yael a-ziarbenn dezhañ, hag e lavaras dezhañ : « Deus da welout an den a glaskez ». Hag ez eas ganti ; hag e oa eno Sisera, ledet marv, ar piked en e ividig.\nHag e sujas Doue, en deiz-se, Iabin, roue Kanaan, dirak mibien Israel. 24 Hag ez eas dorn mibien Israel garvoc'h e-keñver Iabin, roue Kanaan, ken n’o devoe distrujet Iabin, roue Kanaan.\nPEBEILGANENN 1 Kor 1, 27b. 29; 2 Kor 12, 9a; 1 Kor 1, 18b\nP/. Ar pezh a zo dinerzh er bed-man a zo bet dibabet gant Doue d'ober mezh d'ar re greñv, evit na c’hello den ebet en em veuliñ dirak Doue. * Rak an nerzh a gav e leunder e-kreiz ar sempladurezh.\nU/ Ar pezh n'eo-netra a. zo bet dibabet gant Doue evit kas da netra ar. re a zo un dra bennak. * Rak an nerzh ...\nEus Kelennskrid, sant Kiprianus eskob ha merzher,\n(Nn.8-9 : CSEL 3, 271-272),\nUr bedenn foran ha kumun evidomp-ni\nA-raok pep tra ne fellas ket d'ar C'hrist, Doktor ar peoc'h ha Mestr an unaniezh, e vefe ar bedenn afer pep hini en e bart e-unan, un dra graet. ez-prevez, pep hini,o pediñ evitañ e-unan hepken. Ne lavaromp ket Va Zad, hag a zo en neñvoù, na : Roit din hiziv va bara ! ; den ebet kennebeut ne c'houlenn evitañ e-.unan ma vefe pardonet dezhañ-eñ hepken e bec’hedoù, pe na vefe ket lezet da gouezhañ en temptadur, ha ma vefe diwallet diouzh an droug. Ur bedenn foran ez eo evidomp, ur bedenn gumun ; pa bedomp ne d-eo ket evit unan hepken, met evit ar Bobl a-bezh eo e pedomp ; rak, ni, ar Bobl a-bezh, ne reomp nemet unan hepken.\nDoue ar peoc'h ha Mestr an emglev mat en deus kelennet an unaniezh ; mennet eo bet gantañ ma pedfe pep unan evit an holl, evel m'en deus e-unan douget an holl en e greiz e-unan. Miret e voe al lezenn-se e-keñver ar bedenn gant an tri bugel bac’het e forn an tan ; pediñ a raent a-unan hag a-un galon, en unaniezh ar speredoù ; ar Skritur-Sakr, hag a zellez bezañ kredet, eo a gont kement-se, hag en ur ziskleriañ e peseurt stumm e pede an tri-se e ro ur skouer hag a zleomp-ni da heuliañ en hor pedennoù, evit ober hon-unan evelto. Neuze, eme ar Skritur, an tri den-se, evel gant ur genou hepken, a gane ur meulgan hag a lavare bennozh da Zoue. Komz a raent evel gant ur vouezh hepken, daoust n'en devoa ket ar C'hrist desket dezho c'hoazh pediñ.\nMeritout a rae o fedenn bezañ selaouet : efedus e voe, rak ur bedenn beoc'hus, didroidell ha speredel a c'hounez grasoù-mat an Aotrou. Evel-se e welomp o devoa an Ebestel ivez pedet a-unan gant an diskibien, goude ma oa savet an Aotrou d'ar baradoz : Holl e kendalc'hent da bediñ unan a galon, gant un nebeut gwragez ha Mari, Mamm Jezuz, ha gant e vreudeur. Kenderc'hel a raent da bediñ, unan a galon, en ur ziskouez war un dro nerzh Eil Deiz-lid 309\nha kumuniezh o fedenn ; rak Doue hag a laka an dud da vevañ unanet en un ti ne zegemer en e di doueel ha peurbadel nemet ar re a bed a-un galon.\nNa pegen bras, na pegen niverus, va breudeur karet, ez eo ar misterioù diskleriet e pedenn hor Salver ! Dastumet ez int e berr gomzoù, met pinvidik ez int e-keñver nerzh speredel. N'eus netra a-grenn en hor pedennoù hag en hon orezonoù hag a vefe bet ankounac'haet enklozañ en diverrañ-se eus kelennadurezh an neñv. Evel-henn, eme hor Salver, ec'h azeulot : Hon Tad hag a zo en neñvoù.\nAn den nevez, adc'hanet hag adlakaet gant Doue en e stad kentañ dre ar c'hras, a lavar da gentañ holl : Tad, rak deuet eo bremañ da vezañ mab. Deuet eo en e dra, eme sant Yann, hag e re n'o deus ket e zegemeret. Met da gement hini en deus e zegemeret en deus roet ar galloud da vezañ bugel da Zoue ; da neb a gred en e anv. Neb enta en deus kredet en e anv, hag a zo deuet da vezañ mab da Zoue, a zle kregiñ da lavarout trugarez, hag anzav ez eo Mab da Zoue peogwir ez eo krog da reiñ an anv a Dad d'an Doue a zo en neñvoù.\nPEBEILGANENN S 21(22), 23; 56(57), 10\nP/ Embann a rin hoc'h anv d'am breudeur * Ho meuliñ a rin e-kreiz ar vodadeg.\nU/ Ho meuliñ a rin e-touez ar pobloù, Aotrou, kanañ a rin deoc'h e mesk ar broadoù. * Ho meuliñ a rin ...\nAotrou Doue, c'hwi nerzh ar re a esper ennoc'h, selaouit gant madelezh ouzh hor pedennoù : pa ne c'hell sempladurezh an den marvel ober hepdoc'h netra santel, roit dimp bepred ho kras d'hor skoazellañ ma c'hellimp heuliañ ervat ho kourc’hemennoù ha plijout deoc'h dre hor bolontez vat hag hon oberoù. Dre hon Aotrou ...\nDiouzh levr ar v/Varnerien 6. 1-6. 11-24\ne reas mibien Israel an droug ouzh daoulagad an Aotrou, hag o lakas an Aotrou e dorn Madian, seizh vloaz.\nHag e voe rust dorn Madian war Israel. Gant aon rak Madian e reas mibien Israel trepasioù ha kevioù ha kreñvlec'hioù.\nPa 'n deveze hadet Israel, e pigne Madian hag Amalek, ha paotred ar Reter, hag ez aent dezho ;\nhag e kampent en-dro dezho hag e tistrujent trevadoù an douar, hag e teuent betek Gaza. Ne lezent ket bevañs en Israel, na dañvad, nag ejen, nag azen.\nGant o zropelloù e pignent, ha gant o zeltennoù e teuent ; kement ha karveged e oant niverus : i hag o c'hañvaled a oa diniver, hag e teuent e-barzh ar vro d’he distrujañ.\nHag e paouraas Israel meurbet en abeg da v/Madian, hag e c'harmas mibien Israel etrezek an Aotrou.\nHag e teuas Ael an Aotrou, a goazezas dindan an dervenn a oa en Efra, hag a oa da Joas eus Abiezer ; Gedeon, e vab, a oa o tornañ ed war ar waskell, evit e zistreiñ digant Madianiz. 12 Hag en em ziskouezas dezhañ Ael an Aotrou, a lavaras dezhañ : «An Aotrou ganit ! soudard kadarn ! » 13 Hag e lavaras dezhañ Gedeon : « Mar plij, Aotrou, mard emañ an Aotrou ganimp, perak e c'hoarvez ganimp kement-mañ ? Pelec'h emañ e holl vurzhudoù, o devoa kontet dimp hon tadoù en ur lavarout : Ya, eus an Egipt en deus hon savet an Aotrou. Bremañ avat, hon dilezel a ra an Aotrou hag hon lakaat e palv Madianiz ».\nHag e troas outañ an Aotrou hag e lavaras : « Kae gant an nerzh ac'h eus, ha salv Israel eus palv Madian. Daoust ha n’az kasan ket ? » 15 Hag e lavaras dezhañ : « Mar plij, Aotrou ! gant petra e salvin Israel ? Bez’ ez eo va ziegezh an hini paourañ e Manase, Trede Deiz-lid 311\nha me ar yaouankañ e ti va zad ». 16 Hag e lavaras dezhañ an Aotrou : « Me a vo ganit, hag e torni Madian evel un den en e unan ». 17 Hag e lavaras dezhañ : « Ac'hanta ! mar em eus kavet gras ouzh da zaoulagad e ri evidon ur sin eo te ac'h eus komzet ouzhin. 18 Na guita ket alese ken na zeuin d’az kaout hag em bo degaset va frof, a lakain dirazout ». Hag e lavaras : «Chom a rin ken na vi distro ».\nHa Gedeon a yeas da aozañ ur menn-gavr, gant un efa flourenn ha bara-kan. Ar c'hig a lakas en ur gest hag ar chaous en ur pod; hag ez eas d’e gaout dindan an dervenn, d’o c'hinnig. 20 Hag e lavaras dezhañ Ael an Aotrou : « Kemer ar c'hig hag ar bara dic'hoell hag o laka war ar roc'h-mañ, hag ar chaous a skuilhi ». Hag e reas evel-se.\nHag e kasas Ael an Aotrou beg ar vazh a oa en e zorn da stokañ ouzh ar c'hig hag ouzh ar bara-kan. Hag e pignas an tan eus ar roc'h, hag e tevas ar c'hig hag ar bara-kan ; hag Ael an Aotrou a yeas diouzh e zaoulagad. 22 Hag e welas Gedeon e oa Ael an Aotrou hemañ hag e lavaras Gedeon « Gwa, me ! Aotrou Doue, pa ’m eus gwelet Ael an Aotrou dremm ouzh dremm ! » 23\nHag e lavaras dezhañ an Aotrou : « Peoc'h dit ! bez dizaon, ne varvi ket ! » 24 Hag e savas eno Gedeon un aoter d’an Aotrou, hag he gervel a reas : « Aotrou-Peoc'h ». Betek hiziv emañ c'hoazh en Efra - Abiezer.\nPEBEILGANENN Iz 45, 3cd. 4Ab; Brn 6, 14b;\nkv.Iz 45, 6\nP/ Me, an Aotrou, an hini az kalv dre da anv, en abeg da Yakob, va servijer, ha da Israel va dilennad. * Kae gant an nerzh-se hag e tieubi Israel.\nU/ Ma ouezo an holl ez eo me an Aotrou ha n'eus hini all ebet. * Kae ...\nEus Kelennskrid sant Kiprianus eskob ha merzher\n(Nn.1 1 - 12 CSEL 3,274-275)\nHoc'h anv bezet santelaet\nNa pebezh trugarez a-berzh hor Salver, na pebezh teñzor a hegarated hag a vadelezh en hor c’heñver ! Fellet. ez eus bet dezhañ e lidfemp hor pedenn dirak Doue en doare ma rofemp d'an Aotrou Doue an anv a Dad, ha ma vefemp anvet ivez ni hon-unan mibien da Zoue, evel ma-z eo Eñ, ar C'hrist mab da Zoue. Biken n'en dije kredet hini ebet ac'hanomp implij an anv-se, mar n'en dije ket e-unan permetet dimp evel-se. Setu perak, va breudeur karet, e tleomp kaout soñj ha gouzout penaos, pa reomp hon Tad eus Doue, e tleomp en em ren evel bugale da Zoue, en hevelep feson m'en em blijo Doue an Tad ennomp-ni evel m'en em blijomp hon-unan ennañ.\nBevomp evel temploù da Zoue, ma vo anat emañ an Aotrou Doue o chom ennomp. Arabat ivez e vefe hon oberoù dizoare e-keñver ar Spered, rak, pa-z omp krog da vezañ tud speredel ha neñvel, e tleomp bezañ troet hepken da soñjal ha da ober traoù ar Spered ha traoù an Neñv. Rak an Aotrou Doue e-unan en deus lavaret : Ar re a roio gloar din, e roin-me gloar dezho, hag ar re am disprizo, me o disprizo. An Abostol benniget ivez, en unan. eus e lizheroù, a lavar : N'emaoc’h ket deoc'h-hu hoc'h-unan, rak prenet oc'h bet ha paeet ker. Roit gloar da Zoue ha dougit-eñ en ho korf.\nGoude-se e lavaromp : Hoc’h anv bezet santelaet. N'eo ket e c’houlennfemp evit hon Tad ma vefe santelaet gant hor pedennoù, met dre ma reketomp digant an Aotrou ma vefe santelaet e anv ennomp-ni. Evit gwir, gant piv e c’hellfe Doue bezañ santelaet, pa-z eo Eñ a ro ar santelezh ? Met p'en deus lavaret e-unan : Bezit santel pa-z on santel va-unan, e pedomp hag e c'houlennomp, pa-z omp bet santelaet dre ar vadeziant, ma kendalc'himp da vezañ ar pezh ez omp krog da vezañ. Ha bemdez e pedomp evit se. Bemdez hon eus ezhomm da vezañ santelaet ; peogwir e kouezhomp bemdez, e tleomp en em zizober eus hor pec’hedoù ouzh en em santelaat hep paouez.\nTrede Deiz-lid 313\nPetra eo ar santelezh-se hag a vez roet dimp gant madelezh tener an Aotrou Doue ? An Abostol hen lavar dimp : Na gadaled, nag idolerien, na paotred lik, nag avoultrerien, nag orgederien ouzh paotred, na laeron, na skraperien-arc'hant, na mezvierien, na droukprezegerien, na c’hwil-laeron, n'o devo perzh e rouantelezh Doue. Hag evit gwir, kement-se ez oc'h bet darn ac'hanoc'h, met en em c’hlanaet, en em santelaet, en em reizhet oc'h dre anv hon Aotrou Jezuz Krist ha dre Spered hon Doue. Lavarout a ra ez omp bet santelaet dre anv an Aotrou Jezuz Krist ha dre Spered hon Doue. Pediñ a reomp evit ma chomo ennomp ar santelezh-se. Ha peogwir e ro hon Aotrou hag hor Barner urzh d'an hini bet santelaet hag advevet gantañ da chom hep pec’hiñ hiviziken, betek gouzout n'en em gavfe gwashoc’h gantañ, e c’houlennomp outañ hep paouez en hor pedennoù, hen aspediñ a reomp noz-deiz, da ziwall ha da. wareziñ ar santelezh hag ar vuhez-se a zeu dimp eus gras Doue.\nPEBEILGANENN Yez 36, 123a.25a. 26a.27b;\nLev 11, 44b\nP Hag e santelain va anv bras. Hag e sparfin warnoc'h dour glan, hag e roin deoc'h ur galon nevez, ha va Spered a lakain en ho kreiz * Hag e rin diouzh ma kerzhot em reolennoù ha ma virot va setañsoù ha m'o sevenot.\nU/. Bezit santel, rak santel on-me. * Hag e rin diouzh ma kerzhot ...


Buhez ar Sent/1837/Agata - Wikimammenn\nBuhez ar Sent/1837/Agata\n◄ Andre Corsin Agata Dorotee ►\nAr pempet devez a viz Fevrer.\nAr Santes-mâ, guinidic eus a Siciil, a zisprigeas ar bed hac an oll fortuniou caër a elle da esperout, nac a reas veu a virginite en he yaouanctis.\nAr Gouarner pehini a bersecute ar Gristenien dre urz an Ampalaer Deç, o veza clevet coms eus he guenet hac eus he milit bras, a c’hoanteas e guelet hac a gassas d’e c’hlasq.\nAr Santes o veza recevet euz ar Gouarner, a gomprenas erfat e rancse souden souffr ar Verzerinti. Antren a reas en hec’hambr, hac o veza en em lequeet var he daoulin, e reas ar beden-mâ : Jesus, va Salver ha va Doue, aznaout a rit va santimanchou, guelet a rit va c’halon, e bossedi a rit hoc’h-unan, hac a reot da viquen, heb partaich ebet ; roit din dre ho craç ar gouraich da ober deoc’h ar Sacrifiç eus va buez. O veza aichuet he feden, e partias evit en em renta dirag ar Gouarner.\nAn den-se, den lubric ha payen, a songeas dre dromplerez ha dre e autorite ober dezi consanti d’e bassionou brutal ; mæs ar Santes en rebutas gant horrol ha gant ur gouraich dreist-ordinal. Pa velas ne voa moyen ebet da zont a-benn anezi, e reas e lacaat e ty ur vreg fall ha maleürus evit ma colze eno ar burete hac ar Feiz.\nAn tirant ne alle quet e c’hondaoni da un tourmant a raze dezi muy a horrol. N’oufer quet lavaret an displigeadur hac ar boan a souffras en ty infam-ze epad ur mis. Ar vreg maleürus-ze erfin goude beza græt he oll fossubl evit e c’holl, a zisclerias d’ar Gouarner ne voa moyen ebet d’e zrec’hi. Neuse e ordrenas e fresanti dirazàn, hac e lavaras dezi adori Doueou ar Rouantelez, pe en em resolvi da souffr ar brassa tourmanchou. Ar Santes a respontas ne anaye nemet un Doue ha ne adorze birviquen nemetàn ; ha penaus e voa prest da souffr mil maro, quent eguet sacrifia da Doueou, faus.\nAn tirant goude beza græt e façata, a ordrenas, dre ur grueldet barbar, troc’ha ur vronn dezi. Ar Santes, en ur souffr an tourmant-ze, a lavaras : tirant cruel, n’hoc’h eus-hu quet a vez da droc’hi ha da lemel digant ur plac’h yaouanc ar pez hoc’heus sunet en ho Mam.\nO veza bet casset goudese d’ar prison, e reas ar beden-mâ : Doue oll-galloudec hac eternel, pehini, dre ho misericord infinit, hoc’heus priget quemeret ur sourci particulier ac’hanon, hac hoc’heus va freservet dious ar bed, ha va c’honservet e creiz an tourmanchou ; pliget gueneoc’h receo va Ene. En ur aichui he feden e varvas er bloaz 251 d’an oad a ur bloaz var-nuguent.\nAdtapet diwar « https://br.wikisource.org/w/index.php?title=Buhez_ar_Sent/1837/Agata&oldid=59114 »\nKemmoù diwezhañ degaset d'ar bajenn-mañ d'an 17 Gen 2014, da 16:47.


Lucas 12 CCO - Mɨ˜ caˈeˊ Jesús e jaˋ dseengˋ - Bible Gateway\nLucas 12 Chinanteco de Comaltepec (CCO)\nMɨ˜ caˈeˊ Jesús e jaˋ dseengˋ jmɨjløngˈˆ yee˜naaˈ jee˜ jaléngˈˋ dseaˋ\n12 Jo̱ lajeeˇ e féˈˋ Jesús jaléˈˋ e júuˆ na, caseángˈˊ lɨ́ˈˆ lɨˊ tú̱ˉ ˈnɨˊ mil dseaˋ. Jo̱ laco̱ˈ ngóoˊ seángˈˊ jaléngˈˋ i̱ dseaˋ do, dsíngˈˉ nɨnaaiñˋ ˈlengˈˊ rúiñˈˋ, co̱ˈ lajalémˈˋbre iiñ˜ ninúrˉ jaléˈˋ júuˆ e eˊ Jesús. Jo̱ lajeeˇ jo̱ canaangˋ Jesús féiñˈˊ jaléngˈˋ dseaˋ guitúungˋ quiáˈrˉ jo̱ casɨ́ˈˉreiñˈ:\n—Ñiing˜ óoˊnaˈ có̱o̱ˈ˜ jaléˈˋ e féˈˋ jaléngˈˋ dseaˋ Israel i̱ lɨ́ɨngˊ dseaˋ fariseo, co̱ˈ jí̱i̱ˈ˜ yaaiñ˜ jaˋ jáˈˉ lɨ́ɨiñˋ jaléˈˋ e féˈrˋ, jo̱ jaléˈˋ e jo̱ íingˆ ta˜ quiáˈrˉ e lɨco̱ˈ jmɨjløngˈˆ yaam˜bre fɨˊ quiniˇ jaléngˈˋ dseaˋ fɨɨˋ. 2 Dsʉco̱ˈ jaˋ seaˋ co̱o̱ˋ e sɨɨ˜ jneaa˜aaˈ e ɨɨngˋ e jaˋ tó̱o̱ˋ jmɨɨ˜ nilɨñiˊ jaléngˈˋ dseaˋ, o̱ˈguɨ co̱o̱ˋ e sɨˈmáˈˆnaaˈ e jaˋ tó̱o̱ˋ jmɨɨ˜ niníˋ jaléngˈˋ dseaˋ cajo̱. 3 Jo̱baˈ jaléˈˋ e nɨcaféeˈ˜ ˈnʉ́ˈˋ e ɨɨngˋ, nilɨñibˊ jaléngˈˋ dseaˋ; jo̱guɨ lajo̱bɨ jaléˈˋ e nɨcaféeˈ˜naˈ fɨˊ sɨnʉ́ʉˆ quíiˉnaˈ, nilɨseabˋ júuˆ latøøngˉ fɨɨˋ cajo̱.\nI̱˜ i̱ catɨ́ɨngˉ e ˈgǿngˈˋnaaˈ\n4 ’Jo̱ lala fɨ́ɨˉɨ jaléngˈˋ ˈnʉ́ˈˋ, dseaˋ rúˈˋnaaˈ; jaˋ fǿøngˈ˜naˈ jaléngˈˋ i̱ iing˜ jngángˈˆ ˈnʉ́ˈˋ, co̱ˈ jí̱i̱ˈ˜ e jo̱baˈ tɨɨiñˋ jmérˉ. 5 Dsʉˈ lana nijméeˈ˜e ˈnʉ́ˈˋ júuˆ i̱˜ i̱ catɨ́ɨngˉ i̱ niféngˈˊnaˈ: güɨféngˈˊnaˈ i̱ dseaˋ i̱ niquiʉ́ˈˉ ta˜ lɨ˜ nijúungˉnaˈ jo̱guɨ quɨ́ɨˈr˜ jmɨɨ˜ e guiéiñˈˊ dseaˋ fɨˊ lɨ˜ ˈlɨˈˆ. Jo̱baˈ fɨ́ɨˉɨ ˈnʉ́ˈˋ ¡güɨféngˈˊnaˈ i̱ dseaˋ íˋ!\n6 ’Jo̱ nɨñíbˆ ˈnʉ́ˈˋ e ˈnɨ́ɨmˋ dseaˋ táˈˉ la ˈñíingˉ ta̱ˊ có̱o̱ˈ˜ tú̱ˉ ˈnɨˊ íˈˋ cuuˉ. Dsʉˈ e jáˈˉbaˈ e jí̱i̱ˈ˜ camɨ́ɨngˈ˜ i̱ ta̱ˊ do niˈíingˉ dsíiˊ Fidiéeˇ laco̱ˈguɨ jaˋ niˈíingˉ dsíirˊ jí̱i̱ˈ˜ jaangˋ ˈnʉ́ˈˋ cajo̱. 7 Jo̱ jɨˋguɨ jaléˈˋ jñʉguíˆ ˈnʉ́ˈˋ sɨˈíˈˆ Fidiéeˇ táˈˉ camɨ́ˈˆ. Jo̱baˈ fɨ́ɨˉɨ ˈnʉ́ˈˋ e jaˋ fǿøngˈ˜naˈ mɨ˜ iing˜ dseaˋ nijngáiñˈˉ ˈnʉ́ˈˋ, co̱ˈ eáangˊguɨ quíingˊ ˈnʉ́ˈˋ laco̱ˈguɨ fɨ́ɨngˊ ta̱ˊ.\nJaléngˈˋ dseaˋ i̱ jaˋ ɨˈˋ lɨ́ɨngˉ e cuíiñˋ Dseaˋ Jmáangˉ\n8 ’Jo̱guɨ jaléngˈˋ ˈnʉ́ˈˋ, dseaˋ i̱ jaˋ ɨˈˋ lɨ́ɨngˉnaˈ e nijméeˈ˜naˈ dseaˋ júuˆ e cuíingˋnaˈ jnea˜ fɨˊ jmɨgüíˋ la, jo̱baˈ jnea˜, dseaˋ cagáˉa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ, lajo̱b nijmee˜e cajo̱ fɨˊ quiniˇ jaléngˈˋ ángeles quiáˈˉ Fidiéeˇ mɨ˜ niguilíingˋ ˈnʉ́ˈˋ fɨˊ jo̱. 9 Dsʉˈ jaléngˈˋ dseaˋ i̱ nijíngˈˉ e jaˋ cuíiñˋ jnea˜ jee˜ jaléngˈˋ dseaˋ jmɨgüíˋ, jo̱baˈ lajo̱b nifáˈˆa fɨˊ quiniˇ jaléngˈˋ ángeles quiáˈˉ Fidiéeˇ e jaˋ cuíinˋnre cajo̱.\n10 ’Jo̱guɨ doñiˊ i̱i̱ˋ i̱ ˈníˈˋ níingˉ jnea˜, dseaˋ gáaˊa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ, niˈíimˉ Fidiéeˇ dseeˉ quiáˈrˉ; jo̱ dsʉˈ i̱i̱ˋ i̱ caféˈˋ gaˋ uii˜ quiáˈˉ Jmɨguíˋ quiáˈˉ Fidiéeˇ, jo̱baˈ joˋ quɨ́ˈˉ jmɨɨ˜ faˈ e niˈíingˉguɨ Fidiéeˇ dseeˉ quiáˈrˉ.\n11 ’Jo̱ jaléngˈˋ ˈnʉ́ˈˋ, song cajiúngˈˋnaˈ fɨˊ jaguóˋ dseata˜ quiáˈˉ guáˈˉ quíˉnaaˈ o̱si fɨˊ jaguóˋ dseaˋ i̱ quidsiˊ íˈˋ o̱si dseata˜bɨ é, jo̱baˈ jaˋ fǿøngˈ˜naˈ faˈ e jaˋ ñíˆnaˈ jial nijmɨˈǿngˈˋ yaang˜naˈ o̱ˈguɨ jial ningɨɨˉnaˈ quiáˈrˉ mɨ˜ nijmɨngɨ́ˈrˉ ˈnʉ́ˈˋ. 12 Co̱ˈ mɨ˜ nɨteáangˉnaˈ fɨˊ quiniˇ jaléngˈˋ i̱ dseata˜ do, dsifɨˊ lajo̱b nijméˉ Jmɨguíˋ quiáˈˉ Fidiéeˇ jial ningɨɨˉnaˈ quiáˈrˉ mɨ˜ nijmɨngɨ́ˈrˉ ˈnʉ́ˈˋ.\nEáamˊ dseáangˈ˜ mɨ˜ óoˋ dseaˋ cuuˉ eáangˊ\n13 Jo̱ mɨ˜ cangɨ́ˋ e cajíngˈˉ Jesús jaléˈˋ e júuˆ na, jo̱ jee˜ jaléngˈˋ i̱ dseaˋ i̱ teáangˉ núuˋ jaléˈˋ e júuˆ jo̱ guicatǿˉ jaangˋ dseañʉˈˋ jo̱ guicajíñˈˉ casɨ́ˈrˉ Jesús:\n—Tɨfaˈˊ, síiˈ˜go̱ rúnˈˋn dseaˋ ngáangˈ˜ có̱o̱ˈ˜o̱ güɨcuǿˈrˉ jnea˜ guiéeˆ quiéˉe jaléˈˋ e caséeˊ ˈlɨɨ˜ tiquiéˆe mɨ˜ cajúiñˉ.\n14 Jo̱baˈ cañíiˋ Jesús quiáˈˉ i̱ dseañʉˈˋ do jo̱ casɨ́ˈˉreiñˈ:\n—Jaˋ casíingˋ Fidiéeˇ jnea˜ jee˜ ˈnʉ́ˈˋ faˈ e lɨ́ɨnˊn dseata˜ i̱ cajajméeˆ jmáˈˉjiʉ jaléˈˋ e seaˋ quíiˉnaˈ.\n15 Jo̱guɨ casɨ́ˈˉguɨr jaléngˈˋ i̱ dseaˋ teáangˉ do jo̱ cajíñˈˉ:\n—Ñiing˜ óoˊnaˈ jo̱ jaˋ jmeeˉnaˈ e dsináangˊnaˈ jaléˈˋ cuuˉ o̱ˈguɨ doñiˊ eeˋ e seaˋ fɨˊ jmɨgüíˋ, co̱ˈ jí̱i̱ˈ˜ jaangˋ dseaˋ jaˋ quɨ́ˈˉ jmɨɨ˜ e niquírˉ quiáˈˉ e niteángˉguɨr huǿøˉ fɨˊ jmɨgüíˋ la faˈ jialguɨ la seaˋ quiáˈrˉ.\n16 Jo̱baˈ caˈeˈˊ Jesús jaléngˈˋ i̱ dseaˋ do co̱o̱ˋ júuˆ jáˈˉ e lafaˈ júuˆ cuento e féˈˋ lala jo̱ cajíñˈˉ:\n—Co̱o̱ˋ néeˈ˜ calɨséngˋ jaangˋ dseañʉˈˋ i̱ seaˋ cuuˉ eáangˊ jo̱ óorˋ uǿˉ e jloˈˆ eáangˊ cajo̱, jo̱ catáiñˈˋ dseaˋ ˈléengˈ˜ quiáˈrˉ i̱ cajméeˋ ta˜ e uǿˉ do. Jo̱ mɨ˜ carooˋ jaléˈˋ e cajnírˋ do, dsíngˈˉ jloˈˆ cacuøˊ e uǿˉ do, jo̱ dsʉˈ joˋ lɨ˜ seaˋguɨ e niˈmeáˉ i̱ dseaˋ seaˋ cuuˉ do jaléˈˋ e caroˈrˋ. 17 Jo̱baˈ canaaiñˋ ɨˊ dsíirˊ: “¿E˜ nijmee˜e có̱o̱ˈ˜ jaléˈˋ e caróˈˋo e ji̱i̱ˋ lana? Co̱ˈ jaˋ seaˋ lɨ˜ niˈmeaaˉ jaléˈˋ e jo̱.” 18 Jo̱ co̱o̱bˋ mɨ˜ caˈǿngˈˋ dsíirˊ jial nijmérˉ, jo̱baˈ cajíñˈˉ: “Nɨcaˈǿmˈˋ dsiiˉ jial nijmee˜e. Nijiéem˜baa ˈnʉ́ʉˊ quiáˈˉ cuɨ́ˋ quiéˉe e té̱e̱ˉ lana, jo̱ nijméeˈ˜e e cóoˈ˜guɨ eáangˊ, jo̱ jo̱b niˈmeaaˉ jaléˈˋ e caróˈˋo do có̱o̱ˈ˜ lajɨˋ e seaˋ quiéˉe. 19 Jo̱ mɨ˜ niˈiéngˋ e ˈnʉʉˉ do jo̱guɨ mɨ˜ nɨtéeˈ˜ lɨ́ɨngˊ jaléˈˋ e seaˋ quiéˉe, dsíngˈˉ juguiʉ́ˉ nilɨseenˉ jo̱ jí̱i̱ˈ˜ co̱o̱ˋ fɨˈíˆ joˋ eeˋ nijáaˊ quiéˉe jóng. Jo̱guɨbaˈ nijmiˈínˈˊteáa tú̱ˉ ˈnɨˊ jiingˋ, jo̱ lajeeˇ jo̱ nidúuˈ˜ nidǿøˈ˜ø jaléˈˋ e seaˋ quiéˉe jo̱ dsíngˈˉ nijmiˈiáangˋ dsiiˉ lajeeˇ jo̱.” 20 Jo̱ dsʉˈ uǿøˋ jo̱b cajíngˈˉ Fidiéeˇ casɨ́ˈrˉ i̱ dseañʉˈˋ do: “Dseaˋ tuung˜, náb nitɨ́ˉ íˈˋ e nijúunˈˉ, jo̱ ¿e˜ ta˜ íingˆ quíiˈˉ jaléˈˋ e ooˈˉ lana mɨ˜ niguøngˈˆ fɨˊ jmɨgüíˋ co̱o̱ˋ?” 21 Jo̱ lanab dsingɨ́ɨngˉ jaléngˈˋ dseaˋ i̱ sɨlɨ́ɨˈˇlɨ cuuˉ, co̱ˈ o̱ˈ có̱o̱ˈ˜ e jo̱ nitíiñˈ˜ fɨˊ quiniˇ Fidiéeˇ mɨ˜ nitɨ́ˉ oor˜ quiáˈrˉ.\nTo̱ˈˋ fɨ́ɨmˋ Fidiéeˇ jaléngˈˋ dseaˋ quiáˈrˉ\n22 Jo̱ mɨ˜ cangɨ́ˋ jo̱, jo̱ caféngˈˊguɨ Jesús jaléngˈˋ dseaˋ guitúungˋ quiáˈrˉ jo̱ casɨ́ˈˉreiñˈ:\n—Lala fɨ́ɨˉɨ ˈnʉ́ˈˋ: jaˋ jmeeˉnaˈ fɨˈíˆ quiáˈˉ jaléˈˋ e nicøˈˆnaˈ o̱ˈguɨ jmeeˉnaˈ fɨˈíˆ quiáˈˉ jaléˈˋ sɨ̱́ˈˋnaˈ. 23 Co̱ˈ eáangˊguɨ laniingˉ ˈnéˉ e jmɨta˜ óoˊnaˈ e nigüɨlíimˋbaˈ fɨˊ lɨ˜ guiʉ́ˆ mɨ˜ nitɨ́ˉ fɨɨˋ co̱o̱ˋ e laco̱ˈguɨ e nijmeeˉnaˈ fɨˈíˆ quiáˈˉ jaléˈˋ e nicøˈˆnaˈ có̱o̱ˈ˜guɨ quiáˈˉ jaléˈˋ sɨ̱́ˈˋnaˈ. 24 Jo̱ quie̱ˋnaˈ cuente quiáˈˉ jaléngˈˋ quieeˋ; jaˋ jiéˈˋ jɨ́ɨˋreˈ o̱ˈguɨ jiéˈˋ téeˈ˜ jaléˈˋ e gøˈˊreˈ o̱ˈguɨ ˈmeaˊreˈ jaléˈˋ e nidǿˈˉreˈ, dsʉˈ Fidiéeˇ ñiˊbre e˜ héiñˈˊ jaléngˈˋ i̱ jóˈˋ do quiáˈrˉ. ¡Jo̱ eáangˊguɨ quíingˊ ˈnʉ́ˈˋ fɨˊ quiniˇ Fidiéeˇ laco̱ˈguɨ lajeeˇ fɨ́ɨngˊ ta̱ˊ i̱ seengˋ fɨˊ jmɨgüíˋ! 25 Jo̱ ¿i̱˜ jaangˋ ˈnʉ́ˈˋ niquɨ́ˈˉ jmɨɨ˜ nijmeeˉnaˈ e nicuángˋguɨnaˈ caˈnáˈˆ metro laco̱ˈguɨ jí̱i̱ˈ˜ tíiˊnaˈ lana? 26 Jo̱ song jaˋ quɨ́ɨˈ˜naˈ jmɨɨ˜ jmeeˉnaˈ e capíˈˆ lajo̱, jo̱baˈ ¿jialɨˈˊ guiing˜ óoˊnaˈ jaléˈˋ e lɨ́ɨˊ seengˋnaˈ?\n27 ’Jo̱ quie̱ˋnaˈ cuente jial jloˈˆ jaléˈˋ líˆ e seaˋ fɨˊ jmɨgüíˋ, jo̱guɨ jaˋ eeˋ ta˜ jmóoˋ o̱ˈguɨ quie̱ˊ fɨˈíˆ jial niˈuíingˉ e jloˈˆ. Jo̱ dsʉˈ carˋ jí̱i̱ˈ˜ dseata˜ Salomón có̱o̱ˈ˜ jaléˈˋ e jloˈˆ e calɨseáˋ quiáˈrˉ jaˋ casíngˈˋ ˈñiaˈrˊ e jloˈˆ lɨ́ˈˆ laco̱ˈguɨ la jnéengˉ co̱o̱ˋ líˆ. 28 Co̱faˈ jlobˈˆ cajméeˋ Fidiéeˇ e jnéengˉ jaléˈˋ líˆ e jaˋ huǿøˉ téˈˋ, dsʉˈ jaléngˈˋguɨ ˈnʉ́ˈˋ, dseaˋ i̱ jaˋ mɨˊ teáangˉ teáˋ có̱o̱ˈ˜ júuˆ quiéˉe, jmiguiʉˊguɨ niñíingˋnaˈ quiáˈˉ Fidiéeˇ jaléˈˋ e ˈnéˉnaˈ. 29-30 Jo̱baˈ fɨ́ɨˉɨ ˈnʉ́ˈˋ lana, jaˋ jméeˆnaˈ fɨˈíˆ quiáˈˉ jaléˈˋ e niˈuˈˆ nicøˈˆnaˈ, dsʉco̱ˈ lajo̱b jmóoˋ jaléngˈˋ dseaˋ jmɨgüíˋ i̱ jaˋ cuíingˋ Fidiéeˇ. Jo̱ dsʉˈ ˈnʉ́ˈˋ seemˋ jaangˋ Tiquíiˆnaˈ dseaˋ guiing˜ ñifɨ́ˉ i̱ nɨñiˊ jaléˈˋ e ˈnéˉnaˈ laco̱o̱ˋ jmɨɨ˜ laco̱o̱ˋ jmɨɨ˜. 31 Jo̱ fɨ́ɨˉguɨ́ɨ ˈnʉ́ˈˋ lana e ˈnéˉ nijmɨˈúungˋnaˈ e Fidiéeˇ dseaˋ nicá̱ˋ nifɨˊ quíiˉnaˈ, jo̱ lajo̱baˈ niñíingˋnaˈ jaléˈˋ e ˈnéˉnaˈ laco̱o̱ˋ jmɨɨ˜.\nJaléˈˋ e catɨ́ɨngˉ dseaˋ quiáˈˉ Fidiéeˇ fɨˊ jmɨgüíˋ co̱o̱ˋ\n32 ’Jo̱ jaˋ jmeeˉ ˈnʉ́ˈˋ fɨˈíˆ, dseaˋ i̱ jaˋ fɨ́ɨngˊ mɨˊ cuíingˋ jnea˜, co̱ˈ Tiquíiˆnaˈ dseaˋ guiing˜ ñifɨ́ˉ i̱ quie̱ˊ nifɨˊ quíiˉnaˈ nɨcaˈɨ́ˋ dsíirˊ e nicuǿˈrˉ ˈnʉ́ˈˋ lají̱i̱ˈ˜ e catɨ́ɨngˉnaˈ e iáangˋ dsíirˊ. 33 Jo̱baˈ ˈnéˉ e ˈnɨ́ɨˆnaˈ jaléˈˋ e seaˋ quíiˉnaˈ jo̱ nijmɨcó̱o̱ˈ˜naˈ jaléngˈˋ dseaˋ i̱ li˜ ˈnéˉ quiáˈˉ lajo̱; co̱ˈ jaˋ eeˋ ta˜ íingˆ quíiˉnaˈ fɨng táˈˉ caˈmeáˆ lɨ́ˈˋ cuuˉ có̱o̱ˈ˜ jaléˈˋ e seaˋ fɨˊ jmɨgüíˋ la, co̱ˈ dsíngˈˉ føˈˊ nicá̱ˋ jaléngˈˋ ɨ̱ɨ̱ˋ jaléˈˋ e seaˋ quíiˉnaˈ o̱si nidǿˈˉ jaléngˈˋ guɨsɨ́ˋ i̱ ˈléeˊ é. Co̱ˈ guiʉ́ˉguɨb e nijmeeˉnaˈ e nilɨseaˋ quíiˉnaˈ fɨˊ ñifɨ́ˉ jaléˈˋ e jloˈˆ, dsʉco̱ˈ fɨˊ jo̱ joˋ seengˋ ɨ̱ɨ̱ˋ o̱ˈguɨ faˈ dseáangˈ˜ e niˈléˉguɨ guɨsɨ́ˋ. 34 Co̱ˈ lɨ˜ seaˋ jaléˈˋ e lɨ́ˋ aˈˊ do, e jo̱bɨ guiing˜ aˈˊ jóng.\nDseángˈˉ ˈnéˉ e sɨñiingˇ dsiˋnaaˈ\n35-36 ’Jo̱baˈ fɨ́ɨˉɨ nʉ́ˈˋ e ˈnéˉ neáangˊnaˈ laco̱ˈ guiing˜ jaangˋ dseaˋ ˈléengˈ˜ i̱ guiing˜ fɨˊ quiáˈˉ fii˜ e güɨjeeiñˇ e nineárˉ ˈnʉ́ʉˊ mɨ˜ niguiengˈˊ fiir˜ i̱ ngɨˊ fɨˊ lɨ˜ cungˈˊ guooˋ dseaˋ, jo̱ ˈnéˉ sɨjeengˇ i̱ dseaˋ ˈléengˈ˜ do e jneáˋ jɨbˋ guiiñ˜, jo̱baˈ dsifɨbˊ nineárˉ ˈnʉ́ʉˊ mɨ˜ niguiengˈˊ fiir˜ e nitǿrˋ. 37 Jo̱ juguiʉ́ˉjiʉ quiáˈˉ jaléngˈˋ dseaˋ ˈléengˈ˜ i̱ sɨjnéeˋ dsíiˊ mɨ˜ niguiengˈˊ fiir˜. Co̱ˈ jnea˜ jmɨtaaˉ óoˊnaˈ e dsíngˈˉ nilɨˈiáangˋ dsíiˊ i̱ fiir˜ do jo̱ nitǿørˋ jaléngˈˋ i̱ dseaˋ ˈléengˈ˜ i̱ sɨjnéeˋ dsíiˊ do e nidǿˈrˉ co̱lɨɨng˜ có̱o̱iñˈ˜ do e uǿøˋ jo̱. 38 Jo̱ juguiʉ́ˉjiʉ quiáˈˉ jaléngˈˋ i̱ dseaˋ ˈléengˈ˜ i̱ sɨjnéeˋ dsíiˊ do mɨ˜ niguiengˈˊ fiir˜, nañiˊ faˈ niguieiñˈˊ do guienʉ́ʉˊ o̱si téeˉ ogóoˊ é. 39 Jo̱guɨ cajo̱ faˈ jaangˋ dseaˋ nɨñirˊ e˜ oor˜ niguiéeˊ jaangˋ ɨ̱ɨ̱ˋ fɨˊ quiáˈrˉ, nijé̱ˉbre e joˋ nigüɨ́iñˋ e uǿøˋ jo̱, jo̱ lajo̱baˈ jaˋ nicuǿrˉ fɨˊ e niˈuǿˈˉ i̱ ɨ̱ɨ̱ˋ do jaléˈˋ e seaˋ quiáˈrˉ. 40 Jo̱baˈ lajo̱b ˈnéˉ neáangˊ ˈnʉ́ˈˋ e sɨñiingˇ óoˊbaˈ; co̱ˈ jnea˜, dseaˋ i̱ cajáˉ fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ, nigáaˊtú̱u̱ caléˈˋ catú̱ˉ fɨˊ jmɨgüíˋ la lajeeˇ e jaˋ ñiing˜ óoˊnaˈ.\nJaangˋ dseaˋ ˈléengˈ˜ i̱ guiúngˉ có̱o̱ˈ˜ jaangˋguɨ dseaˋ ˈléengˈ˜ i̱ sooˋ dsíiˊ\n41 Jo̱ dsifɨˊ mɨ˜ catóˈˊ e caˈeˊ Jesús jaléˈˋ e júuˆ na, jo̱ dsifɨˊ lajo̱b cajmɨngɨ́ɨˋ Tʉ́ˆ Simón cajmɨngɨˈrˊ Jesús jo̱ cajíñˈˉ:\n—Tɨfaˈˊ, jaléˈˋ e júuˆ e nɨcaˈéˈˆ na, ¿su caˈéeˈ˜ jí̱i̱ˈ˜ jneaˈˆ dseaˋ guitúungˋnaaˈ o̱faˈ quiáˈˉ lajɨɨmˋ dseaˋ é?\n42 Jo̱ lalab cañíiˋ Jesús:\n—Lalab lɨ́ɨˊ quiáˈˉ jaangˋ dseaˋ i̱ néeˊ ni˜ jaléngˈˋ dseaˋ ˈléengˈ˜ i̱ nʉ́ʉˈ˜guɨ jaléˈˋ ta˜ quiʉˈˊ fiir˜, jo̱ guiúngˉguɨr có̱o̱ˈ˜ jaléngˈˋ dseaˋ ˈléengˈ˜, jo̱guɨ nicuǿˈˉreiñˈ do e nidǿiñˈˉ mɨ˜ nitɨ́ˉ oor˜ e gøˈˊ dseaˋ. Jo̱ mɨ˜ cagüɨˈɨ́ɨˊ i̱ fii˜ do e nidsérˉ fɨˊ lɨ˜ jiéˈˋ, caséerˊ jaléˈˋ ta˜ quiáˈrˉ jo̱ caguiarˊ ni˜ i̱ dseaˋ i̱ néeˊ ni˜ jaléngˈˋ dseaˋ ˈléengˈ˜ do, jo̱ jo̱guɨbaˈ cangórˉ jóng. 43 Jo̱ mɨ˜ niguiengˈˊtu̱ i̱ fiir˜ do, juguiʉ́ˉ oˊ quiáˈˉ i̱ dseaˋ i̱ néeˊ ni˜ dseaˋ ˈléengˈ˜ do song nɨcatóˈˊ jaléˈˋ ta˜ e caséeˊ fiir˜ mɨ˜ cagüɨˈɨ́ɨrˊ cangórˉ. 44 Jo̱ jáˈˉbaˈ fɨ́ɨˉɨ ˈnʉ́ˈˋ e dsíngˈˉ nilɨˈiáangˋ dsíiˊ i̱ fiir˜ do, co̱ˈ calɨtib˜ jaléˈˋ ta˜ e caséerˊ có̱o̱ˈ˜ i̱ dseaˋ néeˊ ni˜ jaléngˈˋ dseaˋ ˈléengˈ˜ quiáˈrˉ do, jo̱ jo̱guɨbaˈ nicuǿˈˉreiñˈ do e nineˈˉ niñˈ˜ do jaléˈˋ e seaˋ quiáˈrˉ. 45 Jo̱ dsʉˈ fɨng song jaˋ cajmiti˜ i̱ dseaˋ néeˊ ni˜ i̱ dseaˋ ˈléengˈ˜ do lají̱i̱ˈ˜ ta˜ caquiʉˈˊ fiir˜, co̱ˈ caˈɨ́ˋ dsíirˊ e jaˋ mɨˊ niguiengˈˊ fiir˜ lajmɨnáˉ, jo̱ lajeeˇ jo̱ cajméerˋ sooˋ dsíirˊ có̱o̱ˈ˜ jaléngˈˋ dseaˋ ˈléengˈ˜ i̱ néeˊ nir˜, jo̱guɨ canáiñˋ ɨ̱́ˈˋ gøˈrˊ jaléˈˋ e seaˋ, jo̱guɨ cajméerˋ ta˜ ɨ̱́ˈˋ méeˊ; 46 jo̱ dsʉˈ lajeeˇ jmóoˋ i̱ dseaˋ néeˊ ni˜ i̱ dseaˋ ˈléengˈ˜ do jaléˈˋ e jo̱, lajeeˇ jo̱b caguiéngˈˉ fiir˜, jo̱ dsíngˈˉ nicalɨguíiñˈˉ do, jo̱ iihuɨ́ɨˊ nicuǿˈˉreiñˈ do lɨ́ˈˆ laco̱ˈ catɨ́ɨngˉ e niñíingˋ jaangˋ dseaˋ i̱ jaˋ nʉ́ʉˈ˜ jaléˈˋ júuˆ quiáˈˉ fiir˜.\n47 ’Jo̱ i̱ dseaˋ ˈléengˈ˜ i̱ ñiˊ jial lɨ́ɨˊ jaléˈˋ e iing˜ fiir˜ e nilíˋ jo̱ dsʉˈ jaˋ caguiarˊ guiʉ́ˉ o̱ˈguɨ calɨnʉ́ʉˈr˜ e nijmérˉ jaléˈˋ ta˜ caquiʉˈˊ fiir˜, jo̱baˈ dsíngˈˉ niñíiñˋ iihuɨ́ɨˊ jóng. 48 Jo̱ dsʉˈ i̱ dseaˋ ˈléengˈ˜ i̱ jaˋ ñiˊ jaléˈˋ e nijmérˉ jo̱ eáamˊ caˈléerˊ quiáˈˉ fiir˜, jo̱baˈ i̱ dseaˋ íˋ jaˋguɨ niñíiñˋ iihuɨ́ɨˊ laco̱ˈguɨ i̱ jaangˋ do. Jo̱ i̱ dseaˋ i̱ cangɨ́ɨngˋ jmiguiʉˊ, jmiguiʉˊguɨb catɨ́ɨngˉ niguiéerˉ cuente mɨ˜ nitɨ́ˉ íˈˋ lajo̱; jo̱guɨ i̱ dseaˋ i̱ éeˋ guiʉ́ˉ có̱o̱ˈ˜ lají̱i̱ˈ˜ ta˜ e cangɨ́ɨiñˋ e néeˊ nir˜, jo̱baˈ eáangˊguɨ guiʉ́ˉ ˈnéˉ guiérˉ cuente mɨ˜ nitɨ́ˉ íˈˋ lajo̱.\nNijíngˉ dseaˋ lajeeˇ laˈóˈˋ rúiñˈˋ uíiˈ˜ Jesús\n49 Jo̱ mɨ˜ calɨ́ˉ e cajíngˈˉ Jesús jaléˈˋ e júuˆ na, jo̱ casɨ́ˈˉguɨr jaléngˈˋ i̱ dseaˋ do jo̱ cajíñˈˉ:\n—Jnea˜ cagáˉa lafaˈ e cagaˈuunˉ jɨˋ fɨˊ jmɨgüíˋ la; jo̱ ¡dsíngˈˉ lɨ́ˋ dsiiˉ faˈ jiʉ˜ nɨcooˋ lana! 50 Co̱ˈ náˉbɨ nica̱a̱ˉ iihuɨ́ɨˊ e eáangˊ, jo̱ ¡dsíngˈˉ lɨjiuung˜ dsiiˉ cartɨˊ nilɨti˜ lajaléˈˋ e jo̱! 51 Jo̱ dsʉˈ jaléngˈˋ ˈnʉ́ˈˋ ɨˊ óoˊnaˈ e cagáˉa fɨˊ jmɨgüíˋ la e gajméeˋe e lɨseengˋnaˈ juguiʉ́ˉ júuˆ røøˋ, dsʉˈ o̱ˈ lajo̱; co̱ˈ uíiˈ˜ jnea˜ náˉbɨ nijméˉ dseaˋ mɨ́ɨˈ˜ có̱o̱ˈ˜ dseaˋ rúiñˈˋ. 52 Co̱ˈ latɨˊ lana gaangˋ dseaˋ nijíñˉ có̱o̱ˈ˜ gángˉ dseaˋ laˈóˈˋ dseaˋ sɨnʉ́ʉˆ quiáˈrˉ. 53 Co̱ˈ tiquiáˈˆ dseaˋ nijíñˉ có̱o̱ˈ˜ jó̱o̱rˊ dseañʉˈˋ, jo̱ jaléngˈˋ jó̱o̱ˊ dseaˋ dseañʉˈˋ nijíñˉ có̱o̱ˈ˜ tiquiáˈrˆ; jo̱guɨ niquiáˈˆ dseaˋ nijíñˉ có̱o̱ˈ˜ jó̱o̱rˊ dseamɨ́ˋ, jo̱ jaléngˈˋ jó̱o̱ˊ dseaˋ dseamɨ́ˋ nijíñˉ có̱o̱ˈ˜ niquiáˈrˆ; jo̱guɨ iemɨséˆ dseaˋ nijíñˉ có̱o̱ˈ˜ dseaˋ mɨloo˜ quiáˈrˉ, jo̱guɨ jaléngˈˋ dseaˋ mɨloo˜ quiáˈˉ dseaˋ nijíñˉ có̱o̱ˈ˜ iemɨsérˆ, co̱ˈ jaˋ nisɨ́iñˉ røøˋ uii˜ quiéˉ jnea˜ có̱o̱ˈ˜ jaléˈˋ júuˆ quiéˉe.\nˈNéˉ ǿngˈˋ dsíiˊ dseaˋ e˜ jaléˈˋ dsijéeˊ jmɨɨ˜ na\n54 Jo̱ casɨ́ˈˉguɨ Jesús jaléngˈˋ i̱ dseaˋ do jo̱ cajíñˈˉ:\n—Mɨ˜ móoˉ ˈnʉ́ˈˋ e taˈˊ jníiˊ nʉʉˋ fɨˊ yʉ́ˈˆ jmɨgüíˋ, jo̱baˈ dsifɨˊ lajo̱b fóˈˋnaˈ e nitʉ̱́ˋ jmɨ́ɨˊ, jo̱ lajo̱b dsitíingˋ jóng. 55 Jo̱guɨ mɨ˜ móoˉ ˈnʉ́ˈˋ e ɨ́ɨˋ guíˋ quiʉ̱ʉ̱ˋ, dsifɨˊ lajo̱b fóˈˋnaˈ e jaˋ nitʉ̱́ˋ jmɨ́ɨˊ, jo̱ lajo̱b dsitíingˋ cajo̱. 56 ¡I̱ jmɨcaang˜ ˈnʉ́ˈˋ! Co̱ˈ ñíˆbaˈ jaléˈˋ e dsijéeˊ fɨˊ yʉ́ˈˆ jmɨgüíˋ jo̱guɨ fɨˊ guóoˈ˜ uǿˆ; jo̱baˈ ¿jialɨˈˊ jaˋ ñíˆnaˈ e˜ uiing˜ quiáˈˉ jaléˈˋ e dsijéeˊ jee˜ ˈnʉ́ˈˋ lana?\nJmɨˈúungˋnaˈ e nilɨseengˋnaˈ juguiʉ́ˉ có̱o̱ˈ˜ jaléngˈˋ dseaˋ i̱ ˈníˈˋ níingˉ ˈnʉ́ˈˋ\n57 Jo̱ mɨ˜ cangɨ́ˋ jo̱, cajíngˈˉguɨ Jesús e júuˆ la:\n—Jo̱ ¿jialɨˈˊ jaˋ líˈˋnaˈ guíiˈ˜naˈ jnang˜ e guiʉ́ˉ jo̱guɨ jnang˜ e jaˋ dseengˋ e dsijéeˊ quíiˉnaˈ? 58 Co̱ˈ song i̱i̱ˋ dseaˋ i̱ ˈníˈˋ níingˉ ˈnʉ́ˈˋ cangojéeiñˋ ˈnʉ́ˈˋ fɨˊ quiniˇ dseata˜, jo̱baˈ jmɨˈúungˋnaˈ e nisɨɨng˜tu̱ˈ røøˋ có̱o̱ˈr˜ lajeeˇ nʉ́ˈˉguɨ e niguilíingˉnaˈ fɨˊ quiniˇ i̱ dseata˜ do. Dsʉco̱ˈ song caguilíingˉnaˈ fɨˊ lɨ˜ guiiñ˜, jo̱baˈ niquiʉ́ˈrˉ ta˜ jaléngˈˋ ɨ́ɨˈ˜ quiáˈrˉ e nisáiñˈˊ ˈnʉ́ˈˋ jo̱ nitáiñˈˊ ˈnʉ́ˈˋ dsíiˊ ˈnʉñíˆ jóng. 59 Jo̱baˈ fɨ́ɨˉɨ ˈnʉ́ˈˋ e jaˋ nijúuˈ˜naˈ e fɨˊ dsíiˊ ˈnʉñíˆ do cartɨˊ niquɨ́ˈˆnaˈ jaléˈˋ cuuˉ e nimɨ́rˉ, co̱ˈ lajo̱b lɨ́ɨˊ fɨng catɨ́ˋ fɨˊ quiniˇ dseata˜.


Chahrazad - Wikipedia\nChahrazad (perseg: شهرزاد Šahrzād; LFE: [ʃəˌherəˈzɑːd, -ˈzɑːdə]) eo anv ar gonterez e-barzh Levr ar mil nozvezh hag unan. Rouanez ha pried ar roue Chahryar eo-hi.\nEvit ma echuas roll ar re varv e kinnigas Chahrazad bezañ pried ar c'halif. Ha tro enni e krogas da zibunañ un istor ha na voe ket echuet da veure. Reiñ a reas ar c'halif un nozvezh d'e bried ha nozvezhioù all evit gouzout fin un istor ha na echuas morse. Padout a reas an afer tri bloavezh, tri bugel a c'hanas Chahrazad. Keit ha ma troas kein ar c'halif d'e lavar: delc'her a reas Chahrazad gant he buhez. Red an oberenn\nAdtapet diwar « https://br.wikipedia.org/w/index.php?title=Chahrazad&oldid=1923719 »


Arianegezh - Howling Pixel\nAn arianegezh zo ur gelennadurezh eus deroù ar gristeniezh, a zeu eus Arius, un doueoniour ha gresianeger eus Aleksandria (256-336), ezel eus skol doueonniezh Antioc'hae. Kraf pennañ ar gelennadurezh eo naoutur an Dreinded kristen ha lec'h meizadoù « Doue an Tad hag e vab Jezuz ». Difenn a ra an arianegezh ez eo brasoc'h doueelezh Doue an Tad evit hini e vab graet den.\nUr c'henemglev zo hiziv da viret ar ger a arianegezh da Arius e-unan ha d'ar re a oa a-du gantañ, ha da gomz eus « homeismegezh » pa vez anv eus ar gelennadurezh he doe ul levezon vras e diwezh an Henamzer hag e deroù ar Grennamzer.\ngwelet gant Voltaire\n(en) Arianism e Catholic encyclopedia\n↑ An doueoniourien a vez anvet alies « arianed » o deus atav distaolet an anv-se a oa graet anezhe gant o enebourien ; s.o. Pierre Maraval, Théodose le Grand. Le pouvoir et la foi, éd. Fayard, 2009, p. 100.\nAurelius Ambrosius pe Ambroaz Milano (340-397), a oa eskob Mediolanum (Milano hiziv) adal 374 betek 397, bloavezh e varv, hag unan eus Tadoù an Iliz latin, pe Doktored an Iliz. Brudet eo evel skrivagner, barzh, lenner oberennoù Cicero ha re an Tadoù gresian, a adkemeras o doareoù da jubenniñ an alegoriennoù.\nArian zo ur ger a denn\nda Arius, kentoc'h eget d'e gelennadurezh, an Arianegezh,\nan Arianed pe Areianed, ur bobl a oa o chom en Aria, ur vro a zo bremañ e kornaoueg Afganistan\nArian, ur ger a reer eus Iraniz hag Indeziz kozh\nar ouenn arian, ur meizad eus ideologiezh ar ouennelourien;\nar ger arc'hant e kembraeg.\nEusebius zo un anv-badez latin deuet eus an anv gregach Eusebios (Εὐσέβιος, eusébios), a dalv kement ha deol.\nEusebius Vercelli (283–371), ganet e Sardinia, a oa eskob Vercelli, e Piemonte. Badezet e vije bet gant ar pab Eusebius. Enebet e oa ouzh an arianegezh.\nJuluan Aogust, pe Flavius Claudius Iulianus Augustus hervez e anv latin, pe Φλάβιος Κλαύδιος Ἰουλιανὸς Αὔγουστος e gregach (331 pe 332 – 363), anavezet ivez evel Juluan ar Renavi (pe an Abostad) hervez ar c'hiz kristen, pe Juluan II (abalamour d'an impalaer Didius Julianus a renas en e raok), a oa Impalaer Roma adalek 361 betek 363, hag ivez prederour ha skrivagner gregach. Stourm a reas ouzh ar gristenien.\nAnvet e voe da Gaesar e Galia, adal 355 betek 361, gant Koñstanz II, ha da impalaer roman goude adal 361 betek e varv e 363. Ugent miz e renas, met brudet e voe e oberoù, milliget aliesoc'h eget binniget. Fellout a reas dezhañ adsevel al liesdouegezh en e impalaeriezh, pa oa bet savet er relijion gristen, pe en arianegezh, dindan an eskibien Eusebios Nikomedia (a vadezas an impalaer Kustentin Veur), ha Georges de Cappadoce. Skrivet en deus a-enep ar gristeniezh.\nRouantelezh ar Vandaled\nRouantelezh ar Vandaled a oa ar stad savet gant ar Vandaled hag an Alaned e fin Impalaeriezh roman ar C'hornôg en Afrika an Norzh. Krouet e oa bet etre 429 ha 439 pa voe aloubet proviñsoù roman Afrika an Norzh gant ar Vandaled ha pa voe rediet an Impalaeriezh Roman da sinañ ur feur-skrid ganto da anavezout o aotrouniezh. Distrujet e voe gant Impalaeriezh Bizantion etre 533 ha 534.\nRouantelezh swebat Galiza\nRouantelezh swebat Galiza a voe ar stad kentañ da zisrannañ diouzh an Impalaeriezh Roman ha da gognañ pezhioù moneiz e fin an Impalaeriezh Roman ar C'hornôk. Lec'hiet e oa e Gallaecia hag e norzh Lusitania e voe krouet e 410 ha mont da get a reas e 584 goude un diskar hir. Bihanoc'h e oa eget rouantelezh an Ostrogoted en Italia pe hini ar Vizigoted e Spagn ne voe biken ur galloud bras. Goude ma oa bet aloubet gant ar Vizigoted e voe livet gant Braulio Zaragoza evel "Penn ar c'hornôk en ur vro diskol ma ne glever nemet ar c'horventennoù".\nFlavius Valentinianus Iunior Augustus (371-392) a voe impalaer roman ar C'hornog dindan an anv Valentinian II eus 375 betek e varv 392.\nMab e oa da Valentinian Iañ ha da Justina, e eil gwreg.


Journal de Renaud Camus, mercredi 21 juin 2017\ncréée le jeudi 22 juin 2017, 16 h 40\nmodifiée le lundi 26 juin 2017, 23 h 50Plieux, mercredi 21 juin 2017, une heure et demie du matin. Nous n’avions pas relevé le courrier, hier, il fallait passer à la boîte à lettres, nous ~~~~~~ ~~~~~~~, ~~ ~~~ ~~~~~~~~~ ~~~~~~~~, ~~~ ~~~~~ ~~~~~~~~~ ~~~~ ~~~ ~~~~~~~~-~~~, ~~~ ~~~~~ de la Garrière ~~~ ~~~~~~’~~ ~~’~~~~~ ~~~ ~~~~~, ~~~~~~~ ~~~~ ~~~ ~~~~~ ~~~ ~~~~~~~~ ~~~ ~~~~~ ~~~ ~~~~~~~~, ~~~~~~ ~~~~~ ~~~ ~~~~~~~~ ~~~ ~~~~~ ~~~~~~~~ ~~~~ temps-ci.\nQuand ~~~ ~~~~~ ~~~~~~~ à Plieux, il ~~ ~~ ~~~~~~-~~~~~ ~~~~, ~~~~ ~~., ~~~~~, ~~’~~~~~~~~~~~ ~~~~~ ~~~ ~~~~~~~~~, ~~~ ~~~~~~ ~~~ ~~~ ~~~~~~~~~~~, ~~~~~ ~~~~ ~~~~~~~ ~~~~~~~~ ~~ ~~’~~~~~~ ~~~~~ ~~~ ~~~~~~~~, ~~~~~ ~~~ l’église. Cependant ils ~~ ~~~~~~~~~~~~~~ ~~~~~~~, ~~~~ ~~ ~~~~~~~~ ~~~~~ ~~~~ ~~~~~~~, ~~~~ ~~ ~~~~ ~~~ ~~~~ ~~~~~~~ ~~~ ~~~~ ~~~~~~~~ ~~~~~~’~~ ~~~~ ~~~~~~~~~ ~~~~~. ~~~~~ ~~~~ ~~ ~~~~~ ~~~ retraite et elle ~~~~~ ~~~~~~ ~~~~~~, ~~~~~~~~~. ~~~~~~~ ~~~ ~~~ ~~~ ~~~~~ ~~~ ~~~~~~, ~~~ ~~~~~ ~~~~~~~~~ ~~~~~ ~~~ ~~~~ ~~’~~~~~~~ ~~~~~~~~~~~~~, ~~~~~~ ~~~ ~~~~~~~~~~~, ~~~~ ~~ ~~~~~~~. ~~~ ~~’~~~~~~ trois sous je ~~’~~~~~~~~~~~, ~~~~~ ~~~ ~~~~~ — ~~~~~ ~~~~~ ~~~~~~~~ ~~~ ~~’~~~ ~~~~ ~~~~ question.\nIl ~~’~~ ~~ ~~~~ ~~~ ~~~~~~~~~~ ~~~~ ~~~~~ ~~~~~~~ ~~~~~~~ ~~~ ~~~ ~~~~~-~~~ : ~~~ mois au plus, ~~~ ~~~ ~~~~~~~. ~~~~~~~~~ ~~’~~~~~~~~~, ~~~~~~ ~~~~ ~~~ ~~~~~~~~~~ ~~~ ~~~~ ~~~ ~~~~~~, ~~’~~ ~~~~ ~~~~~~ ~~’~~~~ ~~~~~~~~~~~~~ ~~~~~~~~~~~. ~~~~~~~~~~~~ ~~~~~, ~~~~~~~, ~~~~~~~~~~ ~~~ ~~~~~ ~~~~ ~~~~~~~ de vie et ~~~ ~~~~~~~~ ~~~~ ~~’~~~~~~~~~~~~, ~~~ ~~~~~~~~~ ~~ ~~~~~ ~~~ ~~~~~~~~~ ~~~~~~~~~ ~~~ ~~~~~~~~~ ~~~~~ ~~~ ~~~~~~. ~~~ ~~~~ ~~~~~~~ ~~ ~~~~~ ~~~~~, ~~~~ ~~~~~~~ ~~~~~~~~~~~~~, ~~~ ~~~~~ à travers lui. ~~~ ~~~~~~~ ~~~~~~~~ ~~~~ ~~~~~~, ~~~ ~~~~~~~~ ~~~~~~~~~~~~~, ~~~~~~~~~~. ~~~ ~~’~~~~~~ ~~~~ ~~~~~~~ ~~~~~~~~~ ~~~~ ~~’~~~~~~~~~~~~~~~ ~~~~~~~~~~~ ~~~ ~~~ ~~~~~~~~~~~, ~~~~~~~ ~~~~. ~~~ ~~~ ~~~ ~~~~~~~~ ~~~~~~ vu avant-hier l’enclos ~~~~ ~~~~~~~~ ~~’~~~~~~~ ~~~ ~~~~~~~~ ~~~~~~~~, ~~~~~~~~~~~~~. ~~~ ~~ ~~~ ~~~~, ~~ ~~~ ~~~~~ ~~~~~~~~~, ~~ ~~~ ~~~~~~~ ~~~ ~~~~~~~ ~~~~~ ~~~ ~~~~~ ~~ ~~~~~~~~ ~~~ ~~~~~~~~~~~~~~ végétale précipitée. On ~~~~~~~ ~~~~ ~~~~ ~~~~~~~ ~~~ ~~~ ~~~~~ ~~~~~~ ~~~~ ~~~~~~ ~~~~~ ~~~ ~~~~ ~~~~~~~~~~ ~~~~~~~~~ ~~’~~~~~~~~~ — ~~~~ ~~~~~~ ~~~~~~~ ~~. ~~~~~~~~ ~~ ~~~~~~~~~~~ ~~~~~~~~~~~~~~ ~~~~~ ~~~~~~~~~ avec les A., ~~~ ~~~~ ~~~~~~~~ ~~~ ~~~ ~~~~~~~~~~~~ ~~~~~~~~~ ~~’~~ ~~~~~~~~~~~~~ ~~~~~ ~~~ ~~~~~~~~~ ~~~ ~~~~~~~~ ~~~ ~~~ ~~~~~~~~~ ~~~~ ~~~~~~~~~ — ~~’~~~~ ~~~~ ~~~ ~~~ ~~~~~~~~~ ~~~~~~~~ ~~~~~~~ un siècle.\nC’est bien ~~~ ~~~~~~~ ~~~ ~~~~~~ “~~~~~~~~”, ~~~~ ~~~~~ ~~~ ~~~~~ — ~~~ ~~~~~ ~~~~~ ~~~~~ ~~~~~~ ~~~ ~~~~~~~ ~~~ ~~~~~~~~~~ ~~~~~ ~~ ~~~~~ ~~~~~ ~~~ ~~~~~~~ ~~~~~~ ~~~ la nuit :\nQue peu ~~~ ~~~~~~ ~~~~~~~ ~~~~~ ~~~~~~~~ ~~~~~~ chose !\n~~~~~~~ ~~~ ~~~~~~ ~~~~~~~, ~~~~~~ ~~~~~ oubliez !\nMais, ~~~~ ~~~~~~~~~ ~~~ ~~~~~~~~~~~~~, ~~~~~ ~~~ ~~~~~~ ~~~~~~ ~~~~~ avant.\nvoir l’entrée du mercredi 21 juin 2017 et ses 5 images dans Le Jour ni l’Heure


No Milk Today - Wikipedia\nNo Milk Today (Banne laezh ebet) zo ur ganaouenn saoznek, savet gant ar sonaozer saoz Graham Gouldman. Kanet ha brudet e voe gant al laz saoz Herman's Hermits pa voe embannet e miz Here 1966 war e bladenn single, a-gevret gant ar ganaouenn My Reservation's Been Confirmed en tu B. Sevel a reas betek an niverenn 7 er charts. Bloaz goude e voe lakaet war e albom There's a Kind of Hush All Over the World.\nE 1968 e voe enrollet gant Graham Gouldman war e albom The Graham Gouldman Thing, hag adembannet war ur single. E 2006 edo war albom-dastum 10cc Greatest Hits ... And More a voe Gouldman unan eus diazezerien ar strollad.\nDanvez ar ganaouenn[kemmañ | kemmañ ar vammenn]\nGant Les Garçons bouchers e vez kanet Le beaujolais war ar memes ton. Diwar ar ganaouenn-se ez eus bet savet un doare brezhonek Ostiz, bet embannet e-barzh Al Liamm e 2017.\nAdtapet diwar « https://br.wikipedia.org/w/index.php?title=No_Milk_Today&oldid=1752872 »\nKanaouennoù Herman's Hermits\nKemmoù diwezhañ degaset d'ar bajenn-mañ d'an 27 Mez 2017, da 07:22.


Pajenn:Morvan - Kenteliou hag istoriou a skuer vad evit ar Vretoned, 1889.djvu/279 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/279\ngastel Tremazan, e kichen Aber Porsall. Guelet a reaz ive iliz caer Kersent, savet a nevez guechall gant Tanguy ar C’hastel ha Loiza a Bont’n-Abad he bried. Eno oa diskennet e ti eur mignon dezhan, ha goude beza tremenet eun derveziou bennag e maner he vignoun, e zea da gimiadia diouthan pa deujot da lavaret d’an Aotrou euz ar maner ez oa unan euz he verourien o vont da vervel.\nGouzout a reat oa clanv ar merour-ze eun nebeut a ioa, hag ervez an oad braz en devoa ne c’hellet nemeur esperout e pareje. Gouscoude o clevet oa toc’horeat, an Aotrou a chenchas liou, hag a lavaras d’ar beacher :\n— N’oc’h eus guelet morse breizad ebet o vervel ?\n— Nan, n’em eus guelet morse breizad ebet var he dremenvan.\n— Da Vrest oc’h eus sonch da vont a gredan ?\n— Ia, va zonch eo mont da Vrest.\n— Mad, deut ganhen ; va merour a chom e parrez Lanrivoare ; ne rit ket a dro o tont dre eno, ha goudeze me ho lacai var hoc’h hent.\nAr beacher a ieaz eta da Lanrivoare, rak c’hoant en doa da velet penauz e varve eur c’hristen caloneg evel ma zoa an darnvuia euz hor bretoned coz. En eur vont e c houlenne oc’h he vignon :\n— Petra eo ar merour-ze a garit calz evit doare ?\n— He hano zo Corintin Blerez, eur zoudard coz bet er vrezel gant va zad, ha mevel ganthan ; unan eo euz an dud calonek-ze o deus great taoliou caer en ho amzer.\n— Hag eo coz bras ?\n— C’huezek vloaz ha pevar ugent, ha bete vrema iac’h ha seder c’hoaz evel eun den iaouank. Tud ar c’harter a grede ervad e zaje en tu all d’he gant vloaz, evel eun all a zo maro n’eus ket pell, en arvor\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/279&oldid=162422 »\nKemmoù diwezhañ degaset d'ar bajenn-mañ d'an 16 Mae 2020, da 09:37.


Elisabeth von Württemberg (1767–1790) - Wikipedia\nElisabeth von Württemberg (1767–1790)\nUr pennad Elisabeth von Württemberg zo ivez.\nElisabeth von Württemberg, poltredet gant Johhann Baptist Lampi\nAn arc'hdug Franz Aostria.\nElisabeth von Württemberg (1767–1790), a oa ur briñsez alaman Württemberg, hag a voe Arc'hdugez Aostria hag Impalaerez Santel dre he dimeziñ d'an Arc'hdug Franz Aostria.\nGanet e oa e Treptow an der Rega. Merc'h e oa da Friedrich II, dug Württemberg ha d'e bried Dorothea von Brandenburg-Schwedt.\nHe c'hoar Sophie Dorothee von Württemberg a oa dimezet d'an tsarevitch Paol Iañ Rusia ha mamm e oa d'ur ribitailh bugale. An impalaer Joseph II, a felle dezhañ skoulmañ un emglev gant Rusia enep Prusia. Evit se eo e klaskas aozañ darempredoù klouaroc'h etre an div gurunenn dre zimeziñ ur c'hoar d'an tsarevna d'e niz, an arc'hdug Franz, a oa e bennhêr, hag a oa a da vout impalaer war e lerc'h.\nDimeziñ a reas en 1788. Heuliañ a reas kentelioù kan Salieri.\nHe marv ha goude[kemmañ | kemmañ ar vammenn]\nMervel a reas e 1790, pa ne oa ket 23 bloaz c'hoazh, o c'henel he bugel kentañ. Daou zevezh goude e varvas an impalaer. Evit he merc'hig Louise Élisabeth, a varvas un toullad mizioù goude.\nNeuze e voe dilennet he zad-kaer, hag a oa dug-meur Toskana bete neuze, da impalaer, evel Leopold II. Tostik kenkent, d'ar 15 aviz Eost, dre abegoù politikel, e voe addimezet an arc'hdug intañv d'ur geniterv, Marie-Thérèse de Bourbon-Naples (1772 – 1807), hag a oa merc'h da Ferdinando IV, roue Naplez, ha merc'h-vihan da Marie-Thérèse d'Autriche ha Marie-Caroline d'Autriche. Hag un toull mat a vugale o doe.\nAdtapet diwar « https://br.wikipedia.org/w/index.php?title=Elisabeth_von_Württemberg_(1767–1790)&oldid=1957968 »


Pajenn:Instructioneu santel ar er gurionnéeu principal ag er religion, 1790.djvu/138 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/138\ngleuér quin ér foërieu, ér marhadeu... Petra-zou caus meid en avarice ? Malédiction Doué, é-mé er Profæt Zachari, e gouéhou ar di ul lair un trompér, ar di un touyour-Hanhue-Doué é gueu ; ne lamou quet a ziar-nehou, hac hi er revinou beèd er hoæd hac er vein.\n7.° Er gomportemant calét ha didruhè é quevir er beurerion. Ne vou quet guet un avar é cavou er peur soulagement. Mui a sourci en\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/138&oldid=128668 »


Priñselezh Regensburg - Wikipedia\nPriñselezh Regensburg (alamaneg : Fürstentum Regensburg) a oa ur stad vihan en Alamagn. Etre 1803 ha 1806 e oa ur briñselezh eus an Impalaeriezh Santel, eus 1806 da 1810 e oa unan eus stadoù Kengevread ar Roen.\nPriñselezh Regensburg hervez ur gartenn eus 1807.\nE Bavaria emañ hiziv.\nE 739 e oa bet krouet priñselezh Regensburg evit eskob Regensburg, gant Sant Bonifas Mainz.\nSavet e voe ar briñselezh nevez gant an douaroù-se, ha re all stag outo, evit digoll arc'heskob Mainz, ar priñs-dilenner Karl Theodor Anton Maria von Dalberg, goude ma oa bet staget e eskopti ouzh Bro-C'hall dre feur-emglev Lunéville e 1801. Ouzhpenn-se e voe staget outi douaroù Donaustauf, Wörth ha Hohenburg, kêr Regensburg, abati Sant-Emmeran, ha re Obermünster ha Niedermünster. Dalberg a voe roet dezhañ ivez priñselezh Aschaffenburg, a-hed ar stêr Main.\nE-pad brezel ar Pempvet Kenunaniezh e voe aloubet Regensburg gant an Aostrianed en Ebrel 1809. Kemeret e voe gant ar C'hallaoued tri devezh goude, ha freuz ha reuz a lakajont e kêr. E 1810, dre feur-emglev Pariz e plegas Dalberg da reiñ Regensburg da Rouantelezh Bavaria. En eskemm e resevas Hanau ha Fulda, a stagas ouzh priñselezh Aschaffenburg d'ober dugelezh-veur Frankfurt. Mirout a reas an titl a arc'heskob Regensburg avat, betek e varv e 1817.\nAdtapet diwar « https://br.wikipedia.org/w/index.php?title=Priñselezh_Regensburg&oldid=1878975 »\nDernière modification le 17 Mez 2020, à 11:12\nKemmoù diwezhañ degaset d'ar bajenn-mañ d'an 17 Mez 2020, da 11:12.


Pegoulz dont dre amañ? - Moulin de Rosmadec\nLec'hiadur & Endro\nPegoulz dont dre amañ?\nNe dalv ket lavarout e tarempredan hag e plij bras din ar gourenez a-hed ar bloaz. En hañv hag e digor an diskaramzer eo hegoulz mont da gouronkañ hag ober sportoù dour ha belo a bep seurt, kenkadennoù e-barzh. Gwellañ koulz-bloaz eo an hañv evit vakansiñ gant bugaligoù. Er c'hontrol d'ar c'hlichedoù a dro en-dro d'ar glav e ranker menegiñ eo bet heoliet kenañ ha tommoc'h evit ar c'heitadoù rannvloaziat zoken an daoù hañv tremenet.\nN'eus netra par da zilost an diskaramzer pe d'ar goañv avat da gement hini a fell dezhañ sellout a-dost nerzh ha kaerentez marzhus ar mor. Oc'h en em harpañ ouzh an avel-stourm, o chom a-sav war un tornaod beg Penn Hir, an taolioù-mor o tarzhañ ouzh ar c'herreg, e vever a-dra-sur un taol arnod meurdezus. Buhezadur-mañ ar mor, a vez bevet er goañv peurgetket, a zedenno ar re a fell dezho bezañ a-unan gantañ. Dizaliet eo d'an amourouzien an amzer vrav neuze. Brudet eo ar goañv evit ar c'hementad bras a c'hlav a vez bepred, pe vefe ar stufagn e doare pa vije graet gant un difruer pe un tepidariom ramz, pe vefe glavadennoù o foetañ an dremm e-giz delioù pin. Neblec'h all n'em eus gallet anavezout ha prizañ un hevelep liesseurted e-keñver ar glav. Devezhiennoù fraezh a vez er goañv ma gemer an oabl a-us d'ar mor bras tarzhadoù sklêrijenn pastel eus ar c'haerañ. Moarvat e vez gwelet en amzer-se bravañ kuzhoù-heol ar bloaz. Ur ral e vez ar wrez izeloc'h eget mann abalamour d'ar Gulf Stream ha ne vez ket yen ar goañv, fresk ne lavaran ket. An izelamzer a glot gwelloc'h gant an dud emvastus, pa vez serr ar bras eus ar pretioù ha tiez-krampouezh er mare-se. Sioul kenañ eo ar gourenez e-kreiz ar goañv, dibaot bras an douristed ha lañsus ar blegenn evit distreiñ da vammenn an natur ha dont e darempred gant tud ar vro.\nEurvezh c'hlas e Kameled\nE-tro an neveramzer digor e ra dudi ar gourenez gant bleuñvvezh berr met dreist da gaer ar gwez-mimoza – nag ur chañs kaout un torkadig gwez mimoza a-us d'ur roc'hell damdost d'ar vilin neuze ! Berramzer war-lerc'h emañ ar gwez-kamellia e-kreiz o bleuñv, un drugar ivez ! War un dro emañ o vleuniañ pep tra a zifluk e beg an hañv : gwez-roz, lann ha kement a vez. Dre vras eo an nevezhañv rannvloaz bleuniekañ ar bloaz, hag a-ziabell.\nGant gouelioù Pask e teu an douristed en-dro. Al lec'h a zere ervat d'ar re a fell dezhe gounit lañs war an Alamaned-kreiz o kemer o zro eus un nevezhañv flour div sizhunvezh araozo, o tennañ splet eus an heol war gorf o roched en disavel, hag a vrienteka seurt buhez douristel.\nA-benn respont an-unan hag a-wir-galon d'ar goulenn a sell ouzh ar mare gwellañ da vont d'ar gourenez e lavarfen : hañv-c'hoañv hervez kont ; hervezon avat, e vefe kentoc'h e traoñ an diskaramzer ha da goulzoù Pask, en abeg d'an endro dibar a langis hag a gengouvielded a vez.


reiñ bronn - Wikeriadur\nDiwar reiñ ha bronn.\nreiñ bronn /rɛ.ĩ ˈbrɔ̃nː/\nYannig a reas un talabao mar doa spont, o pediñ hag ocʼh aspediñ e vamm da vont da reiñ bronn dezhañ. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 70.)\nWar bep a gador e lakae ar re goshañ da azezañ en-dro dezhi, endra ma talcʼhe an hini bihanañ war he barlenn hag e roe bronn dezhañ hep mezh, e-kreiz an iliz, pa cʼhoarveze ganto gouelañ. — (Yeun ar Gow, Chomet e oa ar vazh e toull an nor, in Al Liamm, niv. 109, Meurzh-Ebrel 1965, p. 85.)\n[...] peurliesañ e vez awenet an arzourien afrikan gant an hevelep patromoù hag hor re (da sk. ar vamm o reiñ bronn d’he bugel). — (Loeiz Andouard, Diskouezadeg ar c'hizellerezh afrikan, in Al Liamm, niv. 157, Meurzh-Ebrel 1973, p. 168.)\nNe oa ket grignous, tamm ebet met bewech ma teue e vamm da reiñ bronn dezhañ e veze dihun, sioul en e gavell, digor bras e zaoulagad gantañ. — (Reun ar Cʼhalan, An den na gouske morse, in Al Liamm, niv. 202, Gwengolo-Here 1980, p. 49.)\nitalianeg : allattare (it) ,\ngalleg : allaiter (fr)\nAdtapet diwar « https://br.wiktionary.org/w/index.php?title=reiñ_bronn&oldid=294511 »\nKemmoù diwezhañ degaset d'ar bajenn-mañ d'an 17 C'hwe 2020, da 13:51.


Pajenn:Marigo - Abrege eus an Aviel.djvu/161 - Wikimammenn\nPajenn:Marigo - Abrege eus an Aviel.djvu/161\nRa vezo eta hon devotion principala hac ordinala contempli ar Myster adorabl-mâ hac an obligation infinit hon eus d’an Tad Eternel, d’ar Map ha d’ar Speret-Glàn.\nLeveromp alies, mæs bepret gant cals a respet hac a zevotion, ar c’homsou caër-mâ : Gloria Patri et Filio, et Spiritui Sancto. Gloar d’an Tad, gloar d’ar Map, gloar d’ar Speret-Santel. Ra servichint da ober deomp caout sonch eus an obligation hon eus da ober hon oll actionou evit gloar Doue, da rapporti dezàn ar gloar eus a bep tra, ha d’e drugarecât a bep tra.\nTad eternel, va Doue ha va Autrou souveren, va c’hrouet hoc’h eus, va zennet hoc’h eus an neant, va c’harga a ret bepret eus ho madelezou ; pebes actionou a c’hraç ne dleàn-me quet renta deoc’h ! gant pebes carante ne dleàn-me quet ho servicha epad va oll buez !\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/161&oldid=94553 »\nKemmoù diwezhañ degaset d'ar bajenn-mañ d'an 1 Du 2016, da 17:02.


Labourat a ra asambles Tudual Hervieux (a-gleiz) ha Jorj Botuha adalek ar 1añ a viz Genver - Myriam Jegat\nDiffusion du mardi 8 janvier 2019 Durée : 9min\nUr cheñchamant bras eo e bed ar sonerezh e Breizh : bodet o deus daou eus ar saverien vombard brudetañ ! Lakaet eo bet ar gaoz ivez war ar vakañsoù a erruo buan-tre evit ar skolidi, ha war krogad warc'hoazh evit Gwengamp, e Pariz\nO paouez echuiñ eo vakañsoù Nedeleg, hag eo dav soñjal e vakañsoù miz C’hwevrer !\nAr bloaz-mañ n'eus nemet 5 sizhunvezh skol evit skolidi akademiezh Roazhon etre nedeleg ha vakañsoù ar goañv. Met warlerc'h e vo dav dezho labourat e-pad 11 sizhunvezh, hep ehan. Goulennet hon eus gant skolaerien petra a soñje dezho eus an afer-mañ.\nEvit an eil gwech diouzh renk e c'hoari ar PSG a-enep d'ur skipailh eus Breizh\nGoude Pondi en Oriant disul, e vo o c'hoari ar PSG a-enep da Wengamp, warc'hoazh da noz. Ur c'hrogad melldroad evit kard gourfenn kib al lig. N'eus nemet Liverpool a zo deuet a-benn da reiñ lamm d'ar barizianed ar bloaz-mañ, met mont a ra gwelloc'h gant Gwengamp abaoe un nebeud sizhunvezhioù. Neuze o deus fiziañs suporterien War Raok a-raok ar c'hrogad, evel Garan Liñtanff.\nUr cheñchamant bras e bed al luderezh e Breizh\nAbaoe ar 1añ a viz Genver e labour asambles daou luder ampart war ar vombard hag ar biniou : Tudual Hervieux ha Jorj Botuha. Un dimez laouen eo, a zispleg deomp Jorj Botuha.


(Adkaset eus Al-Qaeda)\nBanniel an DJihad implijet gant skourrioù disheñvel an aozadur\nAl-Qaida (arabeg al-Qā'ida, « an Diazez ») a zo ul luskad islamour savet gant ar cheikh Abdullah Yusuf Azzam hag e ziskibl Ousama Bin Ladin e 1988. Dre ar sponterezh e klask lakaat e soñjoù da vont war-raok, hag an taol pennañ kaset da benn gantañ eo Gwalldaolioù an 11 a viz Gwengolo 2001 a-enep ar World Trade Center e New York e miz Gwengolo 2001.\nGoude marv Ousama ben Laden e 2011, an aozadur a zo bet suj d'ab ejipsian Ayman al-Zawahiri.\nPennaenn Al-Qaida a zo krezennadur an urzhioù, padal e vez aotreet frankiz a-fed oberiantizoù. Goude mare ar War on Terror, pennoù meur an aozadur Al-Qaida a zo bet troc'het diouzh an izili all. Evit talañ ouzh ar gudenn arvarus-se eo bet digreizennet ar c'huzul-meur. Lakaet eo bet da dalvezout un aozadur nevez diazezet war rann-vroioù meret gant strolladoù al-Qaida. Evit darn arbennigourien ar sponterezh n'eo ket gwir ez eo mestr pennoù an aozadur war an holl izili hag an holl liveoù urzhiañ. Bin Laden a oa ur mestr evit ar mennozhioù hag an embann anezho war-zu ar vuzulmaned all troet d'ar feulster a-raok ma vefe lazhet. Evit an arbennigourien ez eo bet rannet al-Qaida e meur a skourr lec'hel, hag ar strolladoù-se n'int ket liammet kement-se kenetrezo.\nAdtapet diwar « https://br.wikipedia.org/w/index.php?title=Al-Qaida&oldid=1832272 »\nKemmoù diwezhañ degaset d'ar bajenn-mañ d'an 26 Meu 2019, da 12:52.


Pajenn:Al Lae - Bilzic.djvu/180 - Wikimammenn\nPajenn:Al Lae - Bilzic.djvu/180\ne imor ha ken alïes trec’het warni. Piou a c’hallo biken poueza e balans ar vuhe talvoudegez eur vennoz a garante war spered ha war galon eun den yaouank. Buhe Bilzig a zo bet sklerijennet, holl alaouret gant an êzenn kunv ar garante a c’houezas abret war e galon a vugel paour hag emzivad.\nEr gêr eta Bilzig a chomas e-pad ar goanv, e-pad an tri miz rusta evit ar vartoloded. E-pad an amzer-ze, peurdisket an neus da Vadelen lenn ha skriva rez ha frêz, ha d’e vreur Yannig skriva ha lenn plen. Met heman a oa kaletoc’h e benn.\nGant miz ebrel e teuas an amzer vat, hag, eur zadornvez, Bilzig ac’h ês da Vontroulez. Meur a lestr a oa er porz. Eur viskinenn a oa karget a hei evit an Naoned : dustu eo en em ginniget evit bea lakaet war ar roll. Digemeret eo bet gant ar c’habiten.\n— Diziou, pôtr, ec’h afomp er-mêz.\n— Dimerc’her, a-rôk an noz, me ’vo en ho pourz, kabiten.\nAn de war-lerc’h e oa sul Fask. Bilzig a oa evurus. Gwelet an neus o tiskenn eus o c’harronz an itron ha dimezell Tremedern. N’an nije ket bet kuitaet e vro, e galon laouen, ma n’an nije ket bet gwelet an dimezell yaouank. Sellet he deus outan, anaveet he deus anean, hen goût mat a ra. Ha d’ean he deus goustadik mousc’hoarzet ; n’he deus ket eta ankouaet penôs Bilzig an nevoa d’ei gwechall savetaet he buhe. Da eo d’e galon sellet outi.\nPegeit e vo breman hep gwelet he ment vrao a bôtrezig, bremaïk eur plac’h yaouank ?…\n— Netra anei, eur plac’hig a netra ! a c’hrozmole ar vartoloded koz.\n— A netra, pôtr kêz !… Me a zalc’hfe anei war balv va dorn !… a lavare da Vilzig unan eus e gonsorted.\nBilzig ne lavare netra, met ne venne ket nebeutoc’h.\nAet int en o c’harronz, met ar skeudenn a zo doun siket en kalon ar pôtr : gantan ec’h a da vont war ar mor. Hi a sklerijenno buhe ar pôtr hag a zigaso anean d’ar porz ha d’ar gêr, fidel d’ar garante an neus roet hep fe nag esperans.\nAr merc’her goude kreiste eur c’harr a skoras war ar c’haë\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/180&oldid=160267 »\nKemmoù diwezhañ degaset d'ar bajenn-mañ d'an 26 Ebr 2020, da 15:01.


Gwaregata - Wikipedia\nAr gwaregata zo ur sport kozh, deuet diwar implij ar wareg, ur benveg a dalveze da chaseal ha d'ober brezel, adalek ar ragistor betek ar Grennamzer en Europa.\nGwaregerien a vremañ o waregata\nAr gwaregata zo ur sport kozh, anavezet evit bezañ resis. Ar menoz zo da blasiñ e kreiz ar sibl ur bir, get ur wareg. Ur sport Olimpek eo abaoe 1972, met ar sport-mañ a zo bet gwelet ouzhpenn ur wech en amzer dremenet (1900, 1904, 1908, 1920). E-pad hemañ, merc'hed ha paotred zo dispartiet. Met tennoù mesket a zo er-maez. Disheñvel eo tennañ er-maez, e-skoaz e-barzh ur sal. E-barzh ur sal, ar sibl zo e 18m, den-mañ-den a beb eil ur wech an amzer ha 3 bir hepken zo da dennañ. Er-maez, ar gehent a cheñch e-keñver ar waregerien (40m, 60m, 70m...) ha 6 bir zo sachet.\nAnat, reoliadurioù a zo da heuliañ evit chom hep gloazañ un den. N'eus ket droed da vont da glask biroù a-raok ar galv. Difennet a-grenn mont d'al lec'h ma tremen ar biroù. A-raok ur genstrivadeg a grog, an tredeog a wiri dafar ar waregerien: biroù, bizer, gwarezadur evit ar biz... evit mirout an truch. E-pad hemañ, arabat eo touchal biroù a-raok ma vefe ar poentoù merket. Gwaregerien a c'hell tennañ war sibloù disheñvel. Sibloù "trispots" (3 sibl a-blom) e-pad ur genstrivadeg e-barzh ha sibl klasel er-maez. Ar ment a cheñch ivez. Er-maez, se zo ardamezioù 80, hag en diabarzh se zo 60 pe 40.\nUr bern eus gwaregata deveret zo (ski-arc, run archery...), ha se zo ur sport a emdro e-pad bloazioù. An tenn 3D zo ar stumm deveret yaouankañ, ar pal zo da dennañ war sibloù e 3D.\nAn doueez Artemis, Diana ar Romaned, a oa brudet evel chaseourez ha gwaregerez. Ne zisplije ket d'an doueed tennañ war an dud: gant Artemis hag Apollon e voe lazhet bugale Niobe.\nAr Barted a oa gwaregerien ampart en Henamzer.\nBrudet eo gwaregerien Kembre en emgann Crécy.\nGwaregerien o verzheriañ Sant Sebastian. Livadur alaman eus war-dro 1493\nMarv bugale Niobe, gant Pierre-Charles Jombert\nAdtapet diwar « https://br.wikipedia.org/w/index.php?title=Gwaregata&oldid=1855281 »


marv | Soubenn ar geek\nDielloù evit marv\nPosted in Levrioù bannoù-treset with tags bed ordinal, familh, Frañs, Korea, marv on C'hwevrer 2, 2020 by geekezig\nKregiñ a ra Babybox gant ur plac’h yaouank, Claire, a fell dezhi kaout ur bugel. Diwezhatoc’h e vo paket he zud, perc’henn ur preti korean, en ur gwallzarvoud karr-tan. He zad ne zihun ket hag he mamm a zo marv. Dav eo dezhi ober war-dro an obidoù hec’h-unan neuze, rak he breur Julien a zo re yaouank c’hoazh. E-touez paperoù he mamm e kav ur voestad. Dizoloiñ a raio neuze eo bet adverc’het gant he zud. Divizout a ra Claire mont gant Julien da g/Korea ar Su da c’houzout hiroc’h diwar-benn he orin. Eno e vo komzet dezhi diwar-benn ar “babybox” bet savet gant ur pastor amerikan, en doa klevet komz diwar-benn poupiged dilezet e lec’hioù foran hag a varve gant ar riv. Ober a ra an den kozh war-dro ar vugale hag e sikour da gavout ur familh dezho. Se an hini a zo c’hoarvezet gant Claire.\nJung a seblant nec’het c’hoazh gant memes temoù : bezañ bet adverc’het pe advabet, an orinoù, an identelezh… Julien en deus plijet din, ar bugel sot gant ar film Braveheart ha bro Skos, daoust d’e gamaladed ober goap outañ. Ul levr brav eo, gant tresadennoù gwenn, du ha ruz. Un aergelc’h dous ha trist, melkonius, a zo d’an hollad. Fromus eo istor Claire met souezhet on bet un tamm gant he froudoù (dilezel pep tra e Frañs, bezañ fachet gant he zad ha cheñch ali ken buan all). Marteze e vo mat d’an arzour komz diwar-benn dodennoù all met kavet en deus ur stil tresañ a glot mat-kenañ evitañ me gav ! Istor ha tresadennoù gant Jung. Embannet gant Soleil en dastumad Noctambule, d’ar 17 a viz Here 2018.\nPosted in Filmoù with tags buhez, faltazi, karantez, marv on Du 26, 2019 by geekezig\nMervel a ra ur paotr goude ur gwallzarvoud karr-tan. E stumm un tasmant e chom en ti hag e wel e wreg hag ar bed o vont war-raok heptañ.\nPoanius ha hir ‘m eus kavet hanter kentañ A Ghost Story. En eil lodenn avat am eus komprenet diwar-benn petra e oar film : an amzer o tremen, ar bed o cheñch ha roudoù an denelezh o vont da hesk. Brav e oa. Laouen on bezañ bet kalonek a-walc’h da sellet ouzh ar film a-bezh met ken start e oa ar penn-kentañ ken ne vin ket gouest da guzuliañ ar film-se deoc’h.\nFilm sevenet gant David Lowery. Stadoù-Unanet Amerika, 2017, 1e27.\nPosted in Levrioù with tags bed ordinal, Breizh, Frañs, karantez, krennarded, lennegezh, marv, XXvet kantved on Genver 14, 2019 by geekezig\nKregiñ a ra ar romant-mañ e 2015. Emañ Muriel o chom e bro Sant Brieg, prientiñ a ra da vont da welet hec’h amezeg en ospital.\nAdsoñjal a ra en hec’h istor karantez gant un troour pa oa hi 17 vloaz, o chom e Nancy.\nAl lodenn vrasañ eus ar romant a zo e gwirionez sell Muriel war an istor-se, he mignoned d’ar mare-se, he zud. Diwezhatoc’h e vo un darempred iskis etre Muriel ha gwellañ mignon André, an troour.\nUr romant diwar-benn sekredoù, traoù n’int ket bet kaset da benn, lennegezh, faltazi, savboentoù disheñvel, an amzer o tremen, ar marv…\nN’on ket sur da vezañ komprenet pep tra (dreist-holl er fin) met brav-tre ‘m eus kavet, ur gwir varzhez eo ar skrivagnerez. Ur sapre dizoloadenn eo bet evidon stil Mérédith Le Dez.\nRomant skrivet gant Mérédith Le Dez. Embannet gant la part commune, d’ar 17 a viz C’hwevrer 2018.\nPriz romant kêr Karaez a zo bet tapet gant ar romant-mañ e kerzh gouel al levrioù 2018.\nPosted in Levrioù with tags bed ordinal, familh, kleñved, marv, New York on Kerzu 8, 2018 by geekezig\nUr romant eo Ce qui n’a pas de nom met diazezet eo war ar pezh he deus bevet Piedad Bonnett e gwirionez : kollet he deus he mab a zo n’em zistrujet.\nLodennet eo al levr berr-mañ e meur a lodenn, da gentañ merañ goullonderi ranndi Daniel, aozañ e obidoù. Goude-se e vo preder muioc’h diwar-benn peseurt doare den e oa he mab ha perak eo n’em lazhet. Klañv oa, klañv gant un dic’hwezhadenn. An darempred gant ar vezeien, an doare m’he deus soñjet bepred ez afe gwelloc’h e stad. Start eo anzav ez a fall e vugel, dreist-holl pa n’em santer dic’houest da sikour.\nUl levr brav eo, ur varzhez eo Piedad Bonnett ha santet e vez. Poanius eo bet lenn ar romant avat rak start kenañ e oa. Ur romant a-feson neuze met ne vo ket aes da lenn, me lâr deoc’h.\nRomant skrivet gant Piedad Bonnett, embannet e galleg gant Métailié, d’ar 7 a viz Gwengolo 2017.\nLa boîte à musique 1 : Bienvenue à Pandorient\nPosted in Levrioù bannoù-treset with tags bugaleaj, faltazi, kevrin, kleñved, marv on Here 29, 2018 by geekezig\nEmañ Nola o lidañ he eizh vloaz. Tristik eo ar gouel avat rak marv eo he mamm tri miz zo. He zad a brof dezhi un doare boul-strink/boest-sonerezh a oa d’he mamm. Laouen bras eo.\nDiwezhatoc’h e wel ur plac’hig o c’houlenn sikour dezhi er voull-strink. Dont a ra a-benn da vont e bed ar plac’hig-se : Pandorient. Sikour a raio ar plac’hig d’ober war-dro he mamm hag a zo klañv. Un enklaskig a raio ar vugale evit kavout penaos eo bet ampoezoned an dour.\nBuan-buan e c’hoarvez an traoù, da vareoù zo n’on ket sur da vezañ komprenet mat penaos e c’hoarveze an traoù zoken. Distabilaet on bet gant bed Pandorient evel m’eo bet Nola!\nBrav eo ar bed hag ijinañ a reer a-walc’h an niver a draoù a c’hallfe c’hoarvezout, ur bern boudoù disheñvel a zo, galloudoù, hudouriezh… Evit ar mare ne oa ken nemet un tañva.\nUl levr bannoù-treset brav a vez lennet evel un ten neuze. Istor gant Carbone, tresadennoù gant Gijé. Embannet gant Dupuis d’ar 26 a viz Genver 2018.\nPosted in Filmoù with tags bed ordinal, Frañs, kevredigezh, kleñved, marv, Pariz, politikerezh, sida, XXvet kantved on Eost 30, 2018 by geekezig\nRal eo gwelet filmoù diwar-benn kevredigezhioù ‘benn ar fin. 120 battements par minute a ziskouez ur prantad eus buhez kevredigezhel Act up Pariz. Ur gevredigezh a-enep ar sida, evit difenn ar re glañv gant ar c’hleñved-se ha dilezet gant ar servijoù foran. Ur bern prantadoù emvodoù a zo, pezh a zo dedennus, gwelet e vez mat e ya en dro evel forzh peseurt kevredigezh all ^^ met kazi re e oa evidon me a-benn ar fin. N’ouzon ket ma felle d’ar sevener diskouez an niver a sujedoù pe betra met re a brantadoù heñvel a oa evidon. Eil lodenn ar film a zo kentoc’h diwar-benn marv un dudenn resis a-benn ar fin, ha penaos e c’hall marv un ezel kaout un efed war an holl izili all. Fromus ha gwirheñvel ‘m eus kavet ar prantad en ti da skouer. Ur film pouezus eo neuze, evit istor ar stourm-se e Frañs, evit lakaat da soñj pegen start e oa evit ar re glañv, an doare tabou eo bet d’ur mare zo er gevredigezh (hag a chom c’hoazh?). Mat e oa ivez gwelet prantadoù oberoù (el labourva, el lise met ivez d’ar 1añ a viz Kerzu) ha prantadoù buhez a-stroll, gouelioù, plijadur. Domaj eo e vefe ken hir ar film a-benn ar fin (gant traoù zo adlavaret me gav) rak mod all ez eus mennozhioù brav, prantadoù kreñv ha reoù sioul, prantadoù foran ha reoù brevez, tud klañv hag a glask doareoù da chom bev pe da gaout respontoù hag aesaat buhez ar re all, ar re a gar anezho o sikour anezho.\nFilm sevenet gant Robin Campillo. Frañs, 2017, 2e23.


55 mn e Liseoù Diwan e klas Termen : betek pelec'h e yelo ar Stad ?\nPublié le 22/03/21 12:33 -- mis à jour le 22/03/21 12:33\nMolac ba Kemper : hag efedus e vo e stourm ? :\nUr vezh ruz, hag ar fulor e penn pep brezhoneger.ez : penaos, goude manifestadegoù Kemper ha Brest, embann e vo treutaet c'hoazh niver a eurvezhioù brezhoneg evit ar bak ? Ober goap ouzh ar Vretoned, an Euskariz, petra eo o fal ?\nResevet er mintin-mañ, evel ur bern tud all, gerig Lena Louarn, spontet gant politikerezh ar stad :\n"O paouez deskiñ e vo digresket eurvezhioù kentelioù war ar brezhoneg e lise Diwan Karaez adalek miz Gwengolo 2021, ne chomo nemet ur prantad 55mn/sizhun evit pep klasad…\nDigresket e oa bet da 2 brantadX55mn/ sizhun betek ar bloaz-mañ hag ar bloaz a zeu ne chomo nemet 55mn.\nAr pezh zo bet rentet d’ar skolajoù Diwan goude manifestadeg Brest n’eo ket bet da lise Diwan\nA vloaz da vloaz e vez digresket hollad an eurioù/bloaz roet gant an deskadurezh stad da lise Diwan, an eurvezhioù kollet-mañ a rank bezañ tennet diwar danvezioù 'zo...\nPenaos e c’hello al liseidi mont war-raok e brezhoneg gant 1e/sizhun evit dont da vezañ barrek da genderc’hel da gomz brezhoneg goude al lise ?\nHag e 2022 : ZERO mn/sizhun ? "\nTop 5 ar pennadoù lennet ar muiañ war an ABP e brezhoneg e 2021 par Kerne Multimédia le 31/12/2021\nKafedi Istor : "Studiañ an istor lec’hel" par Kevredigezh Vrezhon le 11/12/2021\nUr c’houlennaoueg evit sikour Brezhoweb da wellaat e brogrammoù ! par BREZHOWEB le 09/12/2021\nPerak ne vo nemet 55 munut? Peogwir ne bae ar stad c'hall nemet 55 munut? Pe peogwir ez eus urzh groñs gant ar stad c'hall, dindan boan a gastiz (tell-gastiz, mizioù en toull-bac'h d'ar rener-skol) da chom hep kelenn teir eurvezh? Ma n'eo nemet un afer arc'hant, on prest da reiñ arc'hant, ha tud all kar-o-yezh moarvat, da baeañ ar c'helenn brezhoneg a-hed ar bloavezh-skol.\nMark Kerrain zo un den kalonek ha brokus, enor dezhañ!\nMet d'ar stad eo da baeañ. Ar vretoned a bae o zailhoù, perak ne baefe ket ar stad ar goproù?\nD'ar bolitikourien da ober o labour da lakaat ar stad da blegañ !\nHejet dihejet eo ar stadoù broadel gant barradoù identelezhioù ...ha muioc'h mui ouzhpenn. Setu diasur o dazont gant an avel kreñv-mañ savet outo : Bro Spagn gant Katalonia... Bro Saoz a vo ur vro-all a-benn nebeut... Korsika ivez o lakaat mennozhioù nevez e pennoù an dud...Aon o deus me soñj din. Diskar ar "minority safe pack" gant ar gomiserien europat hag an traoù mezhus 'zo c'hoarvezet d'an dilennidi katalanek e-kreizig kreiz parlamant Europa a zo splann. Neuze n'eo ket diaes kompren e klask ar Jakobined ober e memes mod: da lavarout eo kas da netra roudoù ar pobloù a-orin e Bro C'hall...ar buanañ ar gwellañ. Gant se ne vo enebiezh ebet ken...Ar redadenn zo kroget da vat... A° Blanquer a zo an hini nemetañ o redek evit poent... Siwazh! Deomp ni da redek neuze ha buanoc'h egetañ!


Afon Mellte - Wikipedia\nSgŵd Clun-gwyn, lamm-dour war ar stêr Mellte.\nAr stêr Mellte, pe Afon Mellte, zo ur stêr e kreisteiz Kembre. C'hoarvezout a ra eus kember an Afon Llia hag an Afon Dringarth en hanternoz da bloue Ystradfellte. Goude e red trema'r c'hreisteiz dre Ystradfellte hag e tegouezh e Pontneddfechan, hag eno, gant an Afon Nedd Fechan eo e reont an Afon Nedd.\nRedek a ra he doureier dindan an douar war-hed un hanter-lev bennak tost da Porth yr Ogof, en un dachenn razek, leun a vougevioù. Pelloc'h e tiskenn ar stêr a-lammoù : lammoù-dour brudet zo evel re Sgŵd Clun-gwyn, Sgŵd Isaf Clun-gwyn ha Sgŵd y Pannwr.\nAdtapet diwar « https://br.wikipedia.org/w/index.php?title=Afon_Mellte&oldid=1689540 »\nKemmoù diwezhañ degaset d'ar bajenn-mañ d'an 21 C'hwe 2016, da 09:05.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Creed) (KildareStreet.com)\nResults 1-20 of 835,186 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Creed)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Creed)


Timbroù Baden - Wikipedia\nTimbr 9 c'hreuzer, 1851-52\nFaziet liv gant ar mouller !\nTimbr Baden 1948\nUr Stad istorel e mervent Alamagn e oa Baden. Abaoe 1952 emañ staget ouzh ar Württemberg evit sevel Stad (Land) Baden-Württemberg.\nE 1851 e krogas Dugelezh-veur Baden da embann timbroù, par da re Vavaria, da lavaret eo e stumm ur c’harrez, ur sifr en e greiz.\nEmbannet eo war baper a liv, hervez priz an tamm : liv gell (1 kreuzer), melen (3 c'hreuzer), glas-melen (6 kreuzer) ha damruz (9 c'hreuzer). Adalek 1861 e teuas er-maez tri rummad o skeudenniñ ardamez ar Stad.\n25 timbr zo bet moullet gant postoù Dugelezh-veur Baden, a-raok na vefe staget ar vro ouzh an Impalaeriezh Alaman d’ar 1añ a viz Genver 1872. An holl dimbroù-se zo rouez a-walc’h ha prizius an darn vrasañ anezho bremañ.\nAloubadeg an arme c'hallAozañ\nWar-lerc’h diskar ar renad nazi e miz Mae 1945 e voe ac’hubet Alamagn gant armeoù ar Rouantelezh-Unanet, an Unaniezh Soviedel, Stadoù-Unanet Amerika ha Frañs, pep hini anezho oc’h ober war-dro un tiriad bevennet gant ur c’henemglev. Baden a voe unan eus ar rannvroioù alaman aloubet ha meret gant melestradurezh an arme c'hall, e-kichen ar Rheinland-Pfalz hag ar Sarre (tiriad an hanternoz) hag ar Württemberg (tiriad su).\nEtre miz Kerzu 1947 ha 1948 e voe implijet timbroù gall moullet evit Alamagn gant an alc'hwez Zone française ha Briefpost.\nGant Bro-C'hall e voe lakaet er-maez e-pad daou vloaz (1947-1949) 57 timbr evit bezañ implijet er vro. An darn vrasañ a ziskouez gweledvaoù, savadurioù meur ar rannvro (iliz-veur Freiburg im Breisgau) ha tudennoù an istor (ar varzhed Johann Peter Hebel ha Goethe, ar sonaozour Conradin Kreutzer, hag all). An timbroù-se zo bet aotreet an implij anezho er Republik Kevreadel Alamagn betek an 31 a viz Meurzh 1950.\nAdtapet diwar « https://br.wikipedia.org/w/index.php?title=Timbroù_Baden&oldid=1845283 »\nDernière modification le 16 Gwe 2019, à 08:54\nKemmoù diwezhañ degaset d'ar bajenn-mañ d'an 16 Gwe 2019, da 08:54.


Arvestva Yezh Galiza\nDegemer mat deoc’h war bajenn web Arvestva Yezh Galiza. Tu a vo deoc’h kavout amañ titouroù dedennus diwar yezh dibar Galiza, ha diwar al labour bet graet betek-hen gant an Arvestva.\nSavet eo bet Arvestva Yezh Galiza e 2007, diwar emlusk Sekretourva meur Politikerezh yezh Gouarnamant emren Galiza, da gentañ e sell da gaout titouroù diwar an dachenn, a-zivout stad yezh Galiza, er gevredigezh e Galiza; an titouroù-se eo a c’hallit kaout war ar bajenn-mañ.\nOuzhpenn-se, e vo kavet ganeoc’h, e-mesk traoù-all, titouroù diwar yezhoù Spagn ha reoù ar bed. Arvestva Yezh Galiza a glask neuze da genlabourat evit diskouez liested yezhoù ar bed ha da luskañ ar yezhoù rannvro ha minorelezhaet. Feal d’ar pal-se, ez eus un ispajenn web, adwelet bemdez, gant titouroù diwar buhez ar yezhoù er bed, ha gant ur c’hannadig elektronek ha sizhuniek.\nEvel-henn neuze, ez oc’h pedet ganimp da zigeriñ hor pajenn web dre unan eus ar yezhoù-mañ : Galizeg, kastilhaneg ha saozneg, ha da lakaat hoc’h anv da gaout ar c’hannadig. M’ho peus c’hoant muioc’h a didouroù diwar Arvestva Yezh Galiza, skrivit dimp da info@observatoriodalinguagalega.org.\nTestenn bet gant Jakez Gaucher


If I Had a Hammer, pe The Hammer Song, zo ur ganaouenn saoznek savet gant Pete Seeger ha Lee Hays e 1949, da skoazellañ an tu-kleiz stadunanat. Kentañ ma voe kanet gante o-daou a oa d'an 3 a viz Mezheven 1949 en ur sonadeg e New York, da-geñver ur goan aozet evit skoazellañ Strollad ar Gomunourien a oa bet kaset dirak al lez-varn.\nPa voe graet an enrolladenn gentañ e 1950 e oa anvet "The Hammer Song", gant al laz folk The Weavers, hag ennañ Pete Seeger, Lee Hays, Ronnie Gilbert ha Fred Hellerman. Ur bladenn 78 tro/mn e oa, gant "Banks of Marble" en tu all, embannet e ti Hootenanny Records. Abalamour d'ar saviad politikel moarvat ne reas ket berzh.\nSonjal a c'haller eo arouez ar gomunouriezh eo ar morzhol, ha n'eo ket ur benveg labour hepken; koulskoude eo eus morzhol ar barner ez eus kaoz, evel ma tispleg splann an oberour er ganaouenn. Ar c'hloc'h avat a laka da soñjal en istor SUA, hag e Liberty Bell Philadelphia.\nE 1962 e voe enrollet ivez gant Peter, Paul and Mary, ha berzh a reas peogwir e teuas da vezañ an trede pladenn muiañ gwerzhet.\nBerzh a reas muioc'h c'hoazh pa voe kanet gant Trini López e 1963 : an trede pladenn muiañ gwerzhet e voe e SUA ivez, hag an hini gentañ e 25 bro.\nE 1963 ivez e voe lakaet e galleg, gant Vline Buggy & Claude François, hag anvet Si j'avais un marteau, ha goude gant Les Surfs. Hiziv e seblant un tamm iskisoc'h c'hoazh eget neuze : e galleg n'eus roud eus liv politikel ar ganaouenn orin, ha ne gomprener ket ster ar ganaouenn zoken, met ar pal ne oa nemet klask dastum bruzun eus ar berzh etrebroadel hag eus ar gwenneien fonnus.\nKanet eo bet ivez gant Odetta, Harry Belafonte, Billy Fury, Frank Alamo (e galleg dibolitikel ivez), Wanda Jackson, Sam Cooke, Leonard Nimoy, Handy Andy, The Neville Brothers, Victor Jara, ha re all.\nAdkemeret eo bet an ton da sevel meur a ganouenn vrezhonek(Daveoù a vank).\nGant Trini López (YouTube)\nGant Trini López\nEnrolladur Pete Seeger er bladenn Songs of Hope & Struggle : []\nGant Pete Seeger en ur ganadeg (YouTube)\nAdtapet diwar « https://br.wikipedia.org/w/index.php?title=If_I_Had_a_Hammer&oldid=1745276 »\nKemmoù diwezhañ degaset d'ar bajenn-mañ d'an 7 Ebr 2017, da 14:05.


Katell Aleksandria - Wikipedia\nUr pennad Santez Katell zo ivez.\nSantez Katell a Aleksandria a zo unan eus ar sentezed ha merzherezed kristen kehelet ar muiañ abaoe ar Grennamzer en Europa. Koulskoude emañ liv ar vojenn war an istor a zo bet kontet diwar he fenn kantvedoù-pad, ken e oa bet diverket hec'h anv diwar deiziadur ar sent gant an Iliz katolik roman eus 1969 betek 2002. Lidet eo Gouel sant Katell d'ar 25 a viz Du (d'ar 24 en ilizoù reizhkredennour dindan levezon Rusia). Meur a gustum dibar a veze hag a vez c'hoazh en deiz-se. Da skouer e vez lidet ar merc'hed dizimez, un dilhad pe un tog dibar ganto, anvet ar C'hatelliged pa'z int en tu-hont da 25 bloaz. Katell a zo stumm brezhonek Katarina (gresianeg kozh : an hini c'hlan) ; ha bez ez eo unan eus an anvioù-badez ar muiañ roet e Breizh koulz hag en Europa a-bezh betek kreiz an XXvet kantved.\nCaravaggio: Santez Katell (1595-1596)\n1 Mojenn santez Katell\n2 Berzh azeulerezh santez Katell\n3 Micherioù o deus kemeret santez Katell da baeronez\n3.1 Micherioù ma vez graet gant ur rod evit ober anezho\n3.2 Micherioù (pe stad) a bled gant ar vreutadeg hag an anaoudegezhioù\n4 Tud all hag aozadurioù paeroniet\n5 Ilizoù ha chapelioù e Breizh\nMojenn santez KatellAozañ\nMerzherinti Santez Katell Aleksandria hervez Lucas Cranach an Henañ.\nGanet eo bet Katell en ur familh uhel he renk e Kêr-Aleksandria en Egipt war-dro ar bloaz 270. Desket meur a anaoudegezh ganti e teuas da vezañ gouiziek-bras hag hi yaouank c'hoazh. E 307 e oa an impalaer Maksiminus II o lidañ an doueoù pagan en ur gouel bras. Mont a reas Katell da glask kendrec'hiñ anezhañ da asantiñ da gredennoù ar gristeniezh. Goulenn a reas neuze an unpenn galloudus ma vije dalc'het ur breutaerezh bras etre Katell ha 50 eus ar brederourien ouiziekañ a c'helled kavout eno. Hag ar plac'h a zeu a-benn da gendrec'hiñ an holl anezho. Ken fulorete e oa Maksinminus ma voent merzheriet gant an impalaer diouzhtu. Hemañ, koulskoude, a ginnigas da Gatell dimeziñ gantañ, met nac’hañ groñs a ra ar santez. Kounnaret e voe Maksiminus ha reiñ a reas urzh da lazhañ anezhi gant ur rod dantek, met, dre vurzhud, ne c'hellas ket dent ar rod drailhañ ar c'horf. Evit lakaat termen d’ur seurt eneberez ken dic'hortoz a laka Maksiminus santez Katell da vezañ dibennet.\nBerzh azeulerezh santez KatellAozañ\nWar-dro ar bloavezioù 500 e voe diskoachet korf difreuz ur verc'h koant-kenañ war ur menez e-kichen Menez Sinai. Anavezet e voe gant menec'h ar bastell-vro e oa korf santez Katell lakaet eno gant an aeled. Staliet e voe eno manati santez Katell ar Sinai gant menec'h gresian reizhkredennour. Diwar Brezelioù ar Groaz ez eas brud santelezh Katell a Aleksandria da Europa. Meur a delwenn ha meur a livadur a voe graet gant an arzourien ken e oa ral an ilizoù hep un aoter gouestlet d'ar santez.\nOberennoù arzel a zispak ar santez gant ur c'helc'h santelezh 3 liv dezhañ, ruz evit ar verzherinti, gwenn evit ar werc'hted ha gwer evit an anaoudegezh. O tougen ar rod dantek e weler santez Katell d'an aliesañ ivez.\nKemeret e voe Katell da baeronez gant meur a vicher pa voe lidet gant micherourien a implije ur rod pe rodoù (armoludoù, turgnerien, karrerien, ...) hag ar re a bled gant an anaoudegezhioù (levraouegerien, ...). Unan eus ar mouezhioù klevet gant Janed Ark a voe hini santez Katell.\nMicherioù o deus kemeret santez Katell da baeronezAozañ\nMicherioù ma vez graet gant ur rod evit ober anezhoAozañ\nMicherioù (pe stad) a bled gant ar vreutadeg hag an anaoudegezhioùAozañ\nSkolidi, Studierien, ha Skolveuridi\nTud all hag aozadurioù paeronietAozañ\nTud war o zalaroù\nSkol-Veur ParizKêrioù Zejtun ha Zurrieq en Enez-Valta\nIlizoù ha chapelioù e BreizhAozañ\nAr Roc'h-Derrien : iliz Santez Katell\nAr Roc'h-Derrien. Iliz santez Katell. Gwerenn-livet. Merzherinti santez Katell.\nAr Roc'h-Derrien. Iliz santez Katell. Delwenn an nor-dal.\nAdtapet diwar « https://br.wikipedia.org/w/index.php?title=Katell_Aleksandria&oldid=1935410 »\nDernière modification le 6 Gen 2022, à 14:52\nKemmoù diwezhañ degaset d'ar bajenn-mañ d'an 6 Gen 2022, da 14:52.


Buhez ar Sent/1894/Eozen - Wikimammenn\nBuhez ar Sent/1894/Eozen\n◄ Venans Eozen Bernardin a Sienn ►\nann naontekved devez a viz mae\nSANT EOZEN, ALVOKAD AR BEORIEN\nEozen a ioa ganet e maner Kermartin e kichen kear Landreger e Breiz-Izel, hag a oue skoliet e ti he dad enn he vugaleach. D’ann oad a bemzek vloaz, e oue kaset da Baris da ober he studi, hag ac’hano e teuaz da Orlean. Hogen, he vamm e devoa lavaret d’ezhan aliez beva ato enn hevelep feson ma vije eur zant eunn deiz, hag ar c’homzou-ze a ioa eat doun enn he spered hag enn he galoun. Var evez e veze dalc’h mad evit en em ziouall diouz ar pec’hed ha pellaat dioc’h ar goal goumpagnuneziou. Dougen a rea bepred eur c’houriz reun, ha morse ne zebre tamm kig, na ne eve banne guin ebed. He gousk a veze berr enn noz, ha c’hoaz ne gouske nemed var eunn dorchenn golo gant eul levr pe eur mean dindan he benn. Epad ann azvent hag ar c’horaiz, ha meur a zevez all er bloaz, e iune divar bara ha dour.\nPa oue echu he studi ganthan, Eozen a zistroaz da Vreiz, hag a resevaz ann Ursiou sakr e Roazon. Eskop ar gear-ma her c’hargaz da varn ann dud a iliz pa zave klemm enn ho enep, pe pa veze eur gudenn bennag da zirouestla etre ann dud fidel hag hi. Mes ar brud euz he zantelez a reaz da eskop Landreger he c’houlenn da vont di p’e guir oa ganet eno, hag Eozen a ieaz. Ann eskop-se a roaz d’ezhan e Landreger ar garg en devoa kent e Roazon.\nHogen, ne c’houfe den lavaret gant pebez lealded e rea he zever er garg-se. N’oa ket evit miret da vouela bep vech ma renke dougen eur zetans; rak sonjal a rea e vije barnet he-unan gant Doue goude beza barnet ar re all. Da genta, e klaske unani ann diou gostezenn, ha pa ne c’helle ket dont a benn euz he daol, e troe ato gant ann hini a gave d’ezhan a veze ar guir ganthi. Mes ar pez a remerket ennhan ar muia oa he druez hag he garantez evit ann dud paour, evit ann intanvezed hag ann emzivaded keiz. N’oa ket evit gouzanv e vije great ann distera gaou outho, hag avechou ec’h en em garge da zifenn ho c’haoz dirak barnerien ar c’houarnamant; abalamour da ze e oue leshanvet Alvokad ar beorien.\nEunn droiad en doa bet ezomm da vont da Dour, ha mestrez ann ti el leac’h m’oa diskennet a lavaraz d’ezhan : « — Me zo diez va fenn gant eunn dra, emezhi. Daou varc’hadour a zo erruet ama eunn tachad zo, hag o deuz roet d’inn da c’horrenn eur valizenn hag a ioa ennhi var ho meno daouzek kant skoed enn aour. Evit guir, pounner aoualc’h oa. Mes lavaret a rejont d’inn arabad oa rei ar valizenn-ze da nikun anezho nemed egile a vije var al leac’h. Goulskoude, a benn c’houec’h devez goude, unan euz ann daou varc’hadour a deuaz d’he goulenn diganen var digarez ober eur baeamant bennag, ha me, o sonjal oant kamaladed vraz ho daou, he roaz d’ezhan. Mes, abaoue, egile a zo deuet d’he goulenn d’he dro, ha p’en deuz klevet em boa dija he roet d’he goumpagnoun, ez euz eat drouk ennhan hag en deuz va galvet dirak ar Justis. C’hoant en deuz d’am lakaat da baea d’ezhan talvoudegez ar pez a ioa er valizenn, ha varc’hoaz ema devez ar varnedigez, »\nEozenn a ioa eur mestr evit dizelei finesaou ha troiou kamm ann dud fallakr. Respount a eure dioc’htu d’he hostizez : « — Ma ro hoc’h alvokad kounje d’inn, me a zifenno ho kaoz va-unan. » Ann alvokad a roaz kounje, hag antronoz ar Zant a gomzaz evelhenn ouz ar barner : « — Ar vaouez-ma a zo prest da rei ar valizenn a c’houlenner diganthi var bouez ma vezo ar marc’hadour all var al leac’h ; rak, hervez ann emgleo a zo bet etre ann daou estranjour hag hi, ne c’hell ket rei ar valizenn-ze da unan anezho ma n’ema ket egile asambles ganthan. »\nAr barner a gavaz mad ar pez a lavare Eozen, ha kerkent e oue guelet ann hini en doa galvet ann hostizez dirak ar Justis o chench liou hag o krena evel eur bern deliou. Ann den-ze a anzavaz ne oa er valizenn nemed tachou koz hag hernach fall, hag a oue koundaonet he-unan evel laer.\nD’ann oad a zaou vloaz ha tregont, ar Zant a oue hanvet da bersoun e parrez Tredrez, hag ac’hano e oue kaset da barrez Lohanek a benn eiz vloaz goude. O veza persoun, ec’h implije he holl amzer o pedi Doue, oc’h ober pinijenn, o kelenn he barrisioniz, o teski ho fedennou hag ho c’hatekiz d’ar vugale, o velet ar re glanv hag o pourvei da ezommou ar re baour. Prezeg a rea, n’e ket hebken enn he barrez, mes c’hoaz er parreziou all divar dro, hag e brezounek peurvuia. Hogen, he zarmouniou o doa kement a nerz hag a zouge kement a frouez ma rede ann dud d’he zelaou euz ann eil parrez d’eben.\nE kichen he brespital en doa savet eunn hospital, hag ann hospital-ma a veze bepred digor d’ar beorien ha d’ann dud klanv. He-unan e voalc’he ho zreid d’ezho, e louzaoue ho gouliou, e serviche anezho ouz taol, hag aliez e tebre ar pez a jome euz ho dilerc’h. Kerkent ha ma veze echu ann eost, e verze he ed hag e roe ann arc’hant d’ar paour. Unan bennag a lavaraz d’ezhan eunn devez e c’hellje guerza keroc’h mar karje gortoz. « — Me, eme ann den-ze, am euz gounezet pevar guennek dre lur oc’h ober evelse. » Mes Eozen a respountaz raktal : « — Ha me am euz gounezet kant evit unan o verza dioc’htu. »\nAr zervicher braz-ma da Zoue, o veza kouezet klanv prest goude Pask er bloaz 1303, a varvaz e peoc’h d’ann naontek a viz mae, oajet hebken a hanter-kant vloaz. Ann darn vuia euz he relegou a virer c’hoaz hirio e kear Landreger.\nSant Eozen a zo paeroun da galz a dud enn hor bro-ni; mes evit kaout sikour diganthan n’e ket aoualc’h dougen he hano, red eo dreist peb tra kemeret skouer diouthan. He vuez a zo bet ato eur mellezour a lealded hag a garantez evit ar beorien. Penaoz, a zonj d’ehoc’h, e c’hellfe-hen beza hoc’h alvokad dirak Doue ma n’oc’h ket hoc’h-unan leal aoualc’h e kenver ho nesa, mar d-oc’h kriz ouz ar paour? Mar fell d’ehoc’h e ve ar Zent ho patrouned enn env, kenta tra oc’h euz da ober eo poania da gerzet var ho roudou, ha da heul ar skoueriou a vertuz o deuz roet d’ar re all epad m’edont var ann douar.\nAdtapet diwar « https://br.wikisource.org/w/index.php?title=Buhez_ar_Sent/1894/Eozen&oldid=24058 »\nKemmoù diwezhañ degaset d'ar bajenn-mañ d'an 3 Eos 2011, da 16:21.


(Adkaset eus Dispac'h 1789)\nDa gentañ e sav a-du ar roue gant goulennoù ha c'hoantoù ar bobl. Memes devezhe, prezidant ar Vodadeg Vroadel Vonreizhel Mounier a ya hag un-dro da c'houlenn gant Loeiz XVI ma embannfe Diskleriadur Gwirioù Mab-den hag ar c'heodedour 1789 hag al lezennoù eus ar 4 hag ar 26 a viz Eost a ro lamm d'ar gevredigezh a urzh. E-kerzh an noz, goulennet gant Kumun Pariz, La Fayette a erru e Versailles. Abred ar mintin war-lerc'h, ul lodenn eus an engroez a zo kounnaret hag a embann e vint feuls gant ar familh roueel. Daou gward korf a zo lazhet. Hervez dezrevell an enklask savet gant le Châtelet war an darvoud-se, diazez eus an Dispac'h Gall : "le salut du roi, de la reine, de la famille royale, fut uniquement dû à la Garde nationale et à son général" , La Fayette. Ar roue a zo rediet sevel a-du gant kuitaat Versailles (biken ne zistroo eno) ambrouget gant tud eus Pariz.\nAdtapet diwar « https://br.wikipedia.org/w/index.php?title=Dispac%27h_Gall&oldid=1909032 »\nDernière modification le 11 Eos 2021, à 08:22\nKemmoù diwezhañ degaset d'ar bajenn-mañ d'an 11 Eos 2021, da 08:22.


Ai‘ta! » SAB-ARB : Boum e Roc’h Tredudon !\nSAB-ARB : Boum e Roc’h Tredudon !\nEmvod-kelaouiñ “kuzh” ar strollad Ai’ta! dindan an anv SAB-ARB (Skinwel Ar Brezhoneg – Audiovisuel résolument bilingue) :\nWar an ton bras e vez lidet hanter-kant 50 vloaz a skinwel sañset « rannvroel », pa chom treut-ki plas hor yezh er skinwel publik : 1 e 30 a abadennoù bep sizhun (ha ne vez ket mui skignet e Liger-Atlantel abaoe 2002)… skignet da eurioù didalvoud : abadennoù d’ar sul, eur an « oferenn » evit ar vretoned… !\nAn niver a eurioù skignet n’en deus ket kresket abaoe 1984, mare Fañch 1añ Da geñveriañ gant broioù all en Europa: kant eizh eurvezh ha tri ugent (168) a euskareg hag a gatalaneg bep sizhun, c’hweh eurvezh ha tregont (36) a gembraeg, pe c’hoazh an daou-ugent eurvezh (40) e gouezeleg evit tri ugent mil den (60 000) den e Bro Skos. Disklêriañ a reomp plas dister ar brezhoneg war ar c’hleweled publik e Breizh hiziv an deiz.\nE Frañs e oa bet krouet e 2006 Frañs 3 Korsika « Via Stella » gant tregont (30) eurvezh a gorseg skignet ganti bep sizhun (da lâret eo 23% eus an amzer) ha koustañ a ra 24 milion a euroioù bep bloaz… evit tri c’hant mil (300 000) a Gorsiz (memes sammad a argant evit Frañs 3 Breizh evit nebeutoc’h a 2 eurvezh skignet bemdez).\nE Breizh e vez lemmet an abadennoù brezhonek p’o dez c’hoant renerien Frañs 3 : keleier e brezhoneg « An taol lagad » lemmet e-pad ar vakañsoù hag an hañv, ar c’hrouiñ abadennoù nevez « Mouchig-dall » (an hini nemeti evit ar vugale) paouezet evit ar bloavezh 2012-13. Skarzhet krak-ha-berr an abadenn veur « Bali Breizh » e brezhoneg e-pad miz Miz C’hwevrer abalamour d’ar c’hoarioù olimpek. Un arouez mantrus eo !\nNi, STROLLAD AI’TA ! , a embann ne c’hellomp ket mui anduriñ kement-se ! Trawalc’h a ziforc’hidigezh ! Tomm eo ar Vretoned ouzh ar brezhoneg ha fellout a ra dezho e chomfe bev. N’omp ket sellerien a eil-renk hag ar brezhoneg n’eo ket un is-yezh dreist-holl pa m’emañ ar Stad o paouez peurwiriekaat ar garta evit ar yezhoù bihanniver sinet e… 1999 !\nDa heul sinadur an “Emglev evit Dazont Breizh” e miz Kerzu 2013 e oa bet asantet ma vefe “diorren ar c’hleweled rannvro dalc’het evel tachenn evit ar gwir da arnodiñ”, neuze trawalc’h a gomzoù ha dav eo tremen d’an ober diouzhtu !\nDre ma vez rastellet kant pemp million ha tri ugent (165) a euroioù gant an taos-tele e Breizh bep bloaz, e c’houlennomp groñs e vo meret ul lodenn ag an argant ni hon unan er c’hrouiñ rannvroel ( Pariz o kreizennañ 95 % eus kalzad ar goproù war an dachenn-se !). Goulenn a reomp groñs ma vo krouet ur gwir global MEDIA E BREZHONEG gant DANVEZ : programmoù lieseurt evit an holl dud (kozh, bugale vihan, vras, krennarded, yaouankizoù, oad etre…deus kêr pe diwar ar maez..) skignet dre ul liesvedia a glot gant sevenadur a-vremañ ar vretoned en ur bed niverel o chañch founnus !\nNi, STROLLAD AI’TA !, a embann da Vreizh a-bezh emaomp e paouez plastikaat ar roc’h Tredudon daou ugent bloaz goude gwalldaol an ARB (Nozvezh an 13 aviz C’hwevrer 1974).\nPeurachuet a vo an oberenn-mañ e-kerzh UR PEZH MELL BOUM, a vo aozet d’an 8 A VIZ MEZHEVEN e-tal stign ar roc’h tredudon. Kouviet eo an holl vretoned da gemer perzh d’ar pezh mell BOUM.\nNe vo ket paouezet hon stourm betek ma vo gounezet ur gwir skinwel liesskignet e brezhoneg gant 30 eurvezh brezhoneg skignet bep sizhun evel e broioù all en Europa ma vez komzet ur yezh bihanniver.\nBetek an trec’h evit ur skinwel e brezhoneg !\n« Emvod Ai’ta! Treger dimeurzh\nDilennadegoù-kêr 2014 : Goulennit digant an dud war ar renk peseurt plas a vo roet d’ar brezhoneg »